tripathysagar/odia_wiki huggingface dataset:
ସୁରେଶ ପୂଜାରୀ ଜଣେ ଭାରତୀୟ ରାଜନେତା, ଓକିଲ ଏବଂ ଲୋକ ସଭା ସଦସ୍ୟ । ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ସେ ୨୦୧୯ ଭାରତୀୟ ଲୋକ ସଭା ନିର୍ବାଚନରେ ପ୍ରତିଦ୍ୱନ୍ଦିତା କରି ବିଜୁ ଜନତା ଦଳର ନିକଟତମ ପ୍ରତିଦ୍ୱନ୍ଦୀ ପ୍ରସନ୍ନ ଆଚାର୍ଯ୍ୟଙ୍କୁ ହରାଇ, ଭାରତୀୟ ଜନତା ପାର୍ଟିର ସଦସ୍ୟ ଭାବେ ଲୋକ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ତାଙ୍କର ପତ୍ନୀ ଅତିରିକ୍ତ ପଞ୍ଚାୟତ ଶିକ୍ଷା କର୍ମଚାରୀ ଅଟନ୍ତି । ସମ୍ବଲପୁରରୁ ସେ ଭୋଟ ଦେଇଥାନ୍ତି । ସମ୍ବଲପୁର ଜିଲ୍ଲାର ସାକ୍ଷୀପଡ଼ାଠାରେ ସେ ରହନ୍ତି । ସେ ଜଣେ ଆଇନଜୀବୀ ଅଟନ୍ତି । ଶିକ୍ଷା ୧୯୭୯ ମସିହାରେ ସେ ସମ୍ବଲପୁରର ଗଙ୍ଗାଧର ମେହେର ମହାବିଦ୍ୟାଳୟରୁ ବିଜ୍ଞାନରେ ସ୍ନାତକ ଅର୍ଜନ କରିଥିଲେ । ୧୯୮୧ ମସିହାରେ ସ୍ନାତକତ୍ତୋର ଏବଂ ୧୯୮୪ ମସିହାରେ ଏଲଏଲବି ପାସ କରିଥିଲେ । କାର୍ଯ୍ୟ ଜୀବନ ୨୦୧୪ ଭାରତୀୟ ସାଧାରଣ ନିର୍ବାଚନରେ ସମ୍ବଲପୁରରୁ ପ୍ରତିଦ୍ୱନ୍ଦିତା କରି ବିଜୁ ଜନତା ଦଳର ନଗେନ୍ଦ୍ର କୁମାର ପ୍ରଧାନଙ୍କଠୁ ସେ ପରାସ୍ତ ହୋଇଥିଲେ ।
ପୀତ ଜ୍ୱର  ଇଂରାଜୀରେ , ଐତିହାସିକ ନାମ ୟେଲୋ ଜ୍ୟାକ କିମ୍ବା ୟେଲୋ ପ୍ଲେଗ୍ । ଅଧିକାଂଶ ରୋଗୀଙ୍କର ଜ୍ୱର, ଶୀତ, କ୍ଷୁଧାହାନୀ, ଓକାଳ, ମାଂସପେଶୀ ଯନ୍ତ୍ରଣା  (ବେଶୀ ପିଠିରେ) ଓ ମୁଣ୍ଡ ବଥା ଲକ୍ଷଣ ଦେଖାଯାଏ  । ଏହା ପ୍ରାୟ ୫ ଦିନ ମଧ୍ୟରେ ଉନ୍ନତି ଲାଭ କରେ । କେତେ ରୋଗୀଙ୍କର ଉନ୍ନତି ଲାଭର ଗୋଟିଏ ଦିନ ପରେ ଜ୍ୱର, ପେଟ ଯନ୍ତ୍ରଣା ହୁଏ, ଯକୃତ ନଷ୍ଟ ଆରମ୍ଭ ହୋଇ ଜଣ୍ଡିସ ବା କାମଳ ରୋଗ ହୁଏ । ଏହା ହେଲେ ରକ୍ତସ୍ରାବ ଓ ବୃକ୍‌କ ଫେଲ ହେବା ସଙ୍କଟ ବଢ଼ିଯାଏ । ପୀତ ଜର ଭୁତାଣୁ ଏହି ରୋଗ କରାଏ ଓ ମାଈ ମଶା କାମୁଡ଼ିବାଦ୍ୱାରା ପ୍ୟାପେ । କେବଳ ମଣିଷ, ଅନେକ ପ୍ରାଇମେଟ ଓ ମଶାମାନେ ମଧ୍ୟ ଏ ରୋଗାକ୍ରାନ୍ତ ହୁଅନ୍ତି । ସ‌ହରମାନଙ୍କରେ ଏଡିସଇଜିପ୍‌ଟି ମଶାଦ୍ୱାରା ଏହା ବ୍ୟାପେ । ଏହି ଭୁତାଣୁ ଜେନସ୍ ଫ୍ଲାଭିଭାଇରସ୍ ଅନ୍ତର୍ଗତ ଆର.ଏନ.ଏ ଭୁତାଣୁ ଅଟେ । ପ୍ରାଥମିକ ଅବସ୍ଥାରେ ଏହା ଅନ୍ୟ କେତେକ ରୋଗ ସ‌ହ ସମାନ ଲକ୍ଷଣ ଦେଖାଉଥିବାରୁ ରୋଗ ନିର୍ଣ୍ଣୟ କଷ୍ଟକର ହୁଏ । ସନ୍ଦେହାତ୍ମକ କେଶ୍‌ରେ ରକ୍ତର ପଲିମରେଜ ଚେନ ରିଆକ୍‌ସନ୍ ପରୀକ୍ଷା ଆବଶ୍ୟକ ହୁଏ । ପୀର ଜର ନିମନ୍ତେ ଏକ ବିପଦମୁକ୍ତ ଓ ଫଳପ୍ରଦ ଟିକା ଅଛି ଯାହା କେତେକ ଦେଶରେ ଭ୍ରମଣକାରୀଙ୍କ ନିମନ୍ତେ ଆବଶ୍ୟକ ହୁଏ । ଅନ୍ୟ ପ୍ରଚେଷ୍ଟା ମଧ୍ୟରେ ସଂଚାରକାରୀ ମଶା ସଂଖ୍ୟା କମେଇ ସଂକ୍ରମଣ ରୋକିବା ଆବଶ୍ୟକ । ପୀତ ଜର ପ୍ରବଣ ଇଲାକାରେ ଟିକା ଦିଆ ନ ଯାଉଥିଲେ ଶୀଘ୍ରାତିଶୀଘ୍ର ରୋଗ ନିର୍ଣ୍ଣୟ କରି ଗୋଟାଏ ବିରାଟ ଏରିଆର ଲୋକଙ୍କୁ ଟିକା ଦେଇ ସଂକ୍ରମଣ ରୋକିବା ଦରକାର । ରୋଗ ହୋଇଥିଲେ ଲକ୍ଷଣ ଅନୁସାରେ ଚିକିତ୍ସା କରାଯାଏ, ଯେହେତୁ ଏହି ଭୁତାଣୁ ମାରିବା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ରୋଗ ଉତ୍କଟ ଥିଲେ ବିନା ଚିକିତ୍ସାରେ ଅଧା ଲୋକ ମରିଯାଆନ୍ତି । ପ୍ରତି ବର୍ଷ ୨୦୦୦୦୦ ଲୋକ ପୀତ ରୋଗରେ ସଂକ୍ରମିତ ହୁଅନ୍ତି ଓ ୩୦୦୦୦ ହଜାର ମୃତ୍ୟୁ ବରଣ କରନ୍ତି, ଏମାନଙ୍କ ମଧ୍ୟରୁ ୯୦% ଆଫ୍ରିକାର ଅଧିବାସୀ । ଏହି ରୋଗ ଥିବା ସ୍ଥାନମାନଙ୍କରେ ପ୍ରାୟ ଏକ ବିଲିଅନ  (ଆମେରିକା ହିସାବରେ ୧୦୦ କୋଟି) ଲୋକ ବାସ କରନ୍ତି  । ଗ୍ରଷ୍ମମଣ୍ଡଳୀୟ ସ୍ଥାନ ଯଥା ଦକ୍ଷିଣ ଆମେରିକା, ଆଫ୍ରିକାରେ ଏହା ଅତି ସାଧାରଣ କିନ୍ତୁ ଏସିଆରେ ନୁହେଁ । ସନ ୧୯୮୦ ପରଠାରୁ ଏହି ରୋଗ ସଂଖ୍ୟା ବଢ଼ିବାରେ ଲାଗିଛି । ବିଶ୍ୱସ କରାଯାଏ ଯେ ଅଳ୍ପ ଲୋକ ଇମ୍ମ୍ୟୁନ ଥିବାରୁ, ଅଧିକ ସ‌ହର ଅଧିବାସୀ ହୋଇଥିବାରୁ, ବାରମ୍ବାର ସ୍ଥାନ ପରିବର୍ତ୍ତନ କରୁଥିବାରୁ ଓ ଜଳବାୟୁ ବଦଳୁଥିବାରୁ ଏହି ରୋଗ ହୁଏ । ଆଫ୍ରିକାରୁ ଆରମ୍ଭ ହୋଇ ସପ୍ତଦଶ ଶତାବ୍ଦୀରେ ଦାସ ବ୍ୟବସାୟ ଯୋଗୁ ଆମେରିକାକୁ ବ୍ୟାପିଗଲା । ସେହି ଶତାବ୍ଦୀଠାଅରୁ ଆମେରିକା, ଆଫ୍ରିକା ଓ ୟୁରୋପରେ ଅନେକ ପୀତ ଜର ମଡ଼କ ହେଲାଣି । ଅଷ୍ଟାଦଶ ଓ ଉନବିଂଶ ଶତାବ୍ଦୀରେ ଏହି ରୋଗକୁ ଏକ ଭୟଙ୍କର ସଂକ୍ରମଣକାରୀ ରୋଗ ହିସାବରେ ବିବେଚନା କରାଯାଉଥିଲା । ପ୍ରଥମ ମାନବ ଭୁତାଣୁ ଭାବେ ଏହା ଆବିଷ୍କୃତ ହୋଇଥିଲା ।
ଟୋଲଭାପ୍ଟାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସାମସ୍କା, ହେଉଛି ଏକ ଔଷଧ ଯାହା ହୃଦ୍‌ପାତ କିମ୍ବା ଅନୁପଯୁକ୍ତ ଆଣ୍ଟିଡାଇୟୁରେଟିକ ହରମୋନ   ସିଣ୍ଡ୍ରୋମ କାରଣରୁ କମ୍ ସୋଡିଅମ ରକ୍ତ‌ତା ଥିଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅଟୋସୋମାଲ ଡୋମିନାଣ୍ଟ ପଲିସିଷ୍ଟିକ୍ ବୃକ୍‌କ ରୋଗ   ପାଇଁ ମଧ୍ୟ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଔଷଧର ପ୍ରଭାବ ୪ ଘଣ୍ଟା ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତୃଷା, ଅଇ, ଏବଂ ସୋଡିଅମର ଦ୍ରୁତ ବୃଦ୍ଧି ହୋଇପାରେ । ଅନ୍ୟାନ୍ୟ ଜଟିଳତା ମଧ୍ୟରେ ଓସମୋଟିକ ଡିମାୟେଲିନେସନ ସିଣ୍ଡ୍ରୋମ, ଯକୃତ ବିଫଳତା ଏବଂ ହାଇପରକାଲେମିଆହୋଇପାରେ । ଏହା ଏକ ଭାସୋପ୍ରେସିନ୍-୨ ରିସେପ୍ଟର ୨ ଆଣ୍ଟାଗୋନିଷ୍ଟ ଯାହା ପରିସ୍ରା ଉତ୍ପାଦନ ବୃଦ୍ଧି କରି କାର୍ଯ୍ୟକ୍ଷମ ହୁଏ । ୨୦୦୯ରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟୋଲଭାପ୍ଟାନ ଅନୁମୋଦିତ ହୋଇଥିଲା । ୨୦୨୦ରେ ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା, ଯଦିଓ ୨୦୨୧ ସୁଦ୍ଧା ବ୍ୟବସାୟିକ ଭାବରେ ଉପଲବ୍ଧ ନଥିଲା । ଯୁକ୍ତରାଷ୍ଟ୍ରରେ ୩୦ ମିଗ୍ରାର ୧୦ଟି ବଟିକାର ୨୦୨୧ ସୁଦ୍ଧା ମୂଲ୍ୟ ପ୍ରାୟ ୩,୮୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୭୫୦ ପାଉଣ୍ଡ ।
ମନୋଜ ପ୍ରଭାକର ୧୯୬୩ ଏପ୍ରିଲ 15ରେ ଜନ୍ମଗ୍ରହଣ କରିଥିବା ମନୋଜ ପ୍ରଭାକର ଜଣେ ଭାରତୀୟ କ୍ରିକେଟ ଖେଳାଳି । ସେ ଡାହାଣହାତୀ ଦ୍ରୁତ ବୋଇଙ୍ଗ କରିବା ସହ ବାଟିଙ୍ଗ ମଧ୍ୟ କରିଥାନ୍ତି । 1996ରେ ଜାତୀୟ ଦଳରୁ ଅବସର ନେଇଥିବା ମନୋଜ ଓପନିଂ ବେଟ୍ସମେନ ହିସାବରେ ମଧ୍ୟ ବହୁ ମେଚ ଖେଳିଥିଲେ ଟେଷ୍ଟରେ ମନୋଜ ୯୬ଟି ୱିକେଟ ନେବା ସହ ଏକଦିବସୀୟରେ ୧୫୭ଟି ୱିକେଟ ନେଇଥିଲେ । ତାଙ୍କର ଆଉଟସ୍ୱୀଙ୍ଗ ବୋଲିଂ ଖୁବ ସଫଳତା ଆଣି ଦଉଥିଲା । ଅବଦାନ ଉଭୟ ବାଟିଙ୍ଗ ଓ ବୋଲିଂ ଆରମ୍ଭ କରୁଥିବା ଖେଳାଳି ଭାବେ ମନୋଜ ବିଶ୍ୱର ଖୁବ କମ ଜଣଙ୍କ ଭିତରେ ଥିଲେ । ସେ ଏହା 45 ଥର ଏକଦିବାସୀୟରେ ଆଉ 20 ଥର ଟେଷ୍ଟରେ କରିଥିଲେ , ଯାହା ଏକ ରେକର୍ଡ । 32 ବର୍ଷ ହେଇଥିବା ବେଳେ ମନୋଜ ପ୍ରଭାକରଙ୍କ ଫର୍ମ ଖରାପ ଆଡକୁ ଗଲା । ସେ ଆଉ ଆଗପରି ଗତି ପାଇଲେନି । ୧୯୯୬ରେ ସେ ବିଶ୍ୱ କପରେ ନିମ୍ମ ମନର ଖେଳ ପ୍ରଦର୍ଶନ କରିବା ପରେ ଆଉ ଭାରତୀୟ ଦଳରେ ସ୍ଥାନ ପାଇଲେ ନାହି । ପ୍ରଶିକ୍ଷକ ଭାବେ ମନୋଜ ଦିଲ୍ଲୀ କ୍ରିକେଟ ଦଳର କୋଚ ଭାବରେ ମନୋଜ ଖୁବ ପାରଦର୍ଶିତା ହାସଲ କରିଥିଲେ । ପରେ ସେ ରାଜସ୍ଥାନ ଦଳର ମଧ୍ୟ କୋଚ ହେଇଥିଲେ । 2016 ୨୦ ବିଶ୍ୱ କପ ପାଇଁ ସେ ଆଫଘାନିସ୍ଥାନ ଜାତୀୟ ଦଳର ।ବୋଲିଂ କୋଚ ରହିଥିଲେ . ବିବାଦୀୟ ଘଟଣାବଳୀ ମେଚ ଫିକସିଙ୍ଗ ଘଟଣାରେ ସେ 1999ରେ ଜଡ଼ିତ ହେଇଥିବାର ଅଭିଯୋଗ ହେଇଥିଲା । ବିବାଦୀୟ ବକ୍ତବ୍ୟ ଦେବା ଯୋଗୁଁ ସେ ଦିଲ୍ଲୀ ଦଳର କୋଚ ପଦରୁ ମଧ୍ୟ ବହିସ୍କୃତ ହେଇଥିଲେ । ବ୍ୟକ୍ତିଗତ ଜୀବନ କ୍ରିକେଟରୁ ବିଦାୟ ନେବା ପରେ ମନୋଜ ରାଜନୀତିରେ ପ୍ରବେଶ କରି କଂଗ୍ରେସ ଦଳ ତରଫରୁ ପାର୍ଲାମେନ୍ଟ ନିର୍ବାଚନ ୨୦୦୪ରେ ଭାଗ ନେଇ ଅସଫଳ ହେଇଥିଲେ । ବର୍ତ୍ତମାନ ମନୋଜ ଦିଲ୍ଲୀରେ ତାଙ୍କ ପତ୍ନୀ ଓ ଦୁଇ ପୁଅଙ୍କ ସହ ବସ ବାସ କରନ୍ତି ।
ଅଭିଶପ୍ତ ଗନ୍ଧର୍ବ ମହାପାତ୍ର ନୀଳମଣି ସାହୁଙ୍କ ରଚିତ ଏକ ଗପ ସଙ୍କଳନ । ଏହା ୧୯୮୧ମସିହାରେ ପ୍ରକାଶ ପାଇଥିଲା ଓ କଥାକାର ମହାପାତ୍ର ନୀଳମଣି ସାହୁଙ୍କୁ ଏଥି ପାଇଁ ୧୯୮୪ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ପୁସ୍ତକଟି ଅନ୍ୟ ଭାରତୀୟ ଭାଷା ଓ ଇଂରାଜୀକୁ ମଧ୍ୟ ଅନୁବାଦିତ ହୋଇଛି । ପୁସ୍ତକଟିରେ ୯ଟି ଗଳ୍ପ ସହିତ, ଲେଖକଙ୍କର ଆତ୍ମକଥାତ୍ମକ ଲେଖାଟିଏ ସ୍ଥାନ ପାଇଥିଲା । ସମସ୍ତଗପରେ ଲେଖକଙ୍କ ହିଁ ମୁଖ୍ୟ ଚରିତ୍ର ଭାବରେ ରହିଥିଲେ ।
ସମ୍ପଦାନନ୍ଦ ମିଶ୍ର‌  (ଜନ୍ମ ୧୮ ନଭେମ୍ବର ୧୯୭୧) ଓଡ଼ିଶାର ଜଣେ ସଂସ୍କୃତ ପଣ୍ଡିତ ଏବଂ ବ୍ୟାକରଣ ବିଶେଷଜ୍ଞ  । ୨୦୧୨ ମସିହାରେ ଭାରତର ତତ୍କାଳୀନ ରାଷ୍ଟ୍ରପତି ପ୍ରତିଭା ପାଟିଲଙ୍କଦ୍ୱାରା ତାଙ୍କୁ ସଂସ୍କୃତ ପାଇଁ  "ମହର୍ଷି ବଦ୍ରାୟନ ବ୍ୟାସ ପୁରସ୍କାର"  ପ୍ରଦାନ କରାଯାଇଥିଲା । ଶିକ୍ଷା ସମ୍ପଦାନନ୍ଦ ମିଶ୍ର ଉତ୍କଳ ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ପଣ୍ଡିଚେରୀ ବିଶ୍ୱବିଦ୍ୟାଳୟର ଭି.କୁଟୁମ୍ବ ଶାସ୍ତ୍ରୀଙ୍କ ଅଧୀନରେ ସଂସ୍କୃତ ବ୍ୟାକରଣରେ ଏମ.ଫିଲ ଗ୍ରହଣ କରିଥିଲେ ଏବଂ ସଂସ୍କୃତ ଓ ମାନବ ଭାଷଅର ବିବର୍ତ୍ତନ ଉପରେ ଉତ୍କଳ ବିଶ୍ୱବିଦ୍ୟାଳୟରୁ ଡକ୍ଟରେଟ୍ ସମାପ୍ତ କରିଥିଲେ । ବୃତ୍ତି ସେପ୍ଟେମ୍ବର ୧୯୯୫ରୁ ମାର୍ଚ୍ଚ ୨୦୨୧ ମସିହା ପର୍ଯ୍ୟନ୍ତ ସମ୍ପଦାନନ୍ଦ ମିଶ୍ର ଶ୍ରୀ ଅରବିନ୍ଦ ଫାଉଣ୍ଡେସନ୍ ଫର ଇଣ୍ଡିଆନ୍ କଲଚର  , ପୁଡୁଚେରୀର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ବନ୍ଦେ ମାତରମ ଲାଇବ୍ରେରୀ ହିନ୍ଦୁ ଜାତୀୟତାବାଦୀମାନେ ମର୍ଟି କ୍ଲାସିକାଲ୍ ଲାଇବ୍ରେରୀ ଅଫ୍ ଇଣ୍ଡିଆ   ବିରୋଧରେ ଆବେଦନ କରିବାର କିଛି ଦିନ ପରେ ସମ୍ପଦାନନ୍ଦ ମିଶ୍ର ସଂସ୍କୃତ ଗ୍ରନ୍ଥଗୁଡ଼ିକର ଅନୁବାଦରେ ଏକ ସ୍ୱଦେଶୀ ଉଦ୍ୟମର ଧାରଣା ଦେଇଥିଲେ; ର କାର୍ଯ୍ୟଗୁଡ଼ିକ ଉଚ୍ଚମାନର ଥିଲେ ହେଁ ସାଂସ୍କୃତିକ ବୁଝାମଣାର ଅଭାବ ରହିଥିଲା । ଏଣୁ ସେ ସଂସ୍କୃତରେ ଉପଲବ୍ଧ ପ୍ରାୟ ସମସ୍ତ ଗୁରୁତ୍ୱପୂର୍ଣ୍ଣ ଶାସ୍ତ୍ରକୁ ଅନୁବାଦ କରିବା ପାଇଁ ଏକ ମୁକ୍ତ ଉତ୍ସ ପ୍ରୋଜେକ୍ଟ  "ବନ୍ଦେ ମାତରମ ଲାଇବ୍ରେରୀ"  ଟ୍ରଷ୍ଟର ସହ-ପ୍ରତିଷ୍ଠା କରିଥିଲେ । ବନ୍ଦେ ମାତରମ ଲାଇବ୍ରେରୀ ଅନୁବାଦ ସହିତ ଅନେକ ଧାର୍ମିକ ଗ୍ରନ୍ଥଖଣ୍ଡ ଏବଂ ଅଣ-ଧାର୍ମିକ ସଂସ୍କୃତ ଗ୍ରନ୍ଥ ପ୍ରକାଶ କରିବାକୁ ଯୋଜନା କରିଛି ।
ମେଟ୍ରୋନିଡାଜୋଲ  ଏମଏନ‌ଜେଡ  ଔଷଧ ବଜାରରେ ଫ୍ଲାଜିଲ ନାମରେ ବିକ୍ରୟ ହୁଏ; ଏହା ଏକ ଆଣ୍ଟିବାୟୋଟିକ ଓ ଏକ‌କୋଷୀ ଜୀବ ସମ୍ବନ୍ଧୀୟ ଔଷଧ । ଏହାକୁ ଏକ‌କ ବା ଏକତ୍ର ଭାବେ ଅନ୍ୟ ଆଣ୍ଟିବାୟୋଟିକ ସ‌ହିତ ମିଶେଇ ପେଲଭିକ ପ୍ରଦାହ ରୋଗ, ଏଣ୍ଡୋକାର୍ଡ଼ାଇଟିସ ଓ ଜୀବାଣୁ ଭାଜିନୋସିସ ଚିକିତ୍ସା ନିମନ୍ତେ ବ୍ୟ‌ବ‌ହାର ହୁଏ । ଡ୍ରାକୁନ‌କୁଲିଆସିସ, ଜିଆଡିଆସିସ, ଟ୍ରାଇକୋମୋନିଆସିସ ଓ ଆମିବିଆସିସ ରୋଗମାନଙ୍କରେ କାର୍ଯ୍ୟକାରୀ ହୁଏ । ସାମାନ୍ୟ ଓ ମଧ୍ୟମ ଧରଣର କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ ରୋଗର ପ୍ରଥମ ଘଟଣା ନିମନ୍ତେ ଏହା ପସନ୍ଦୀୟ ଔଷଧ । ଖାଇବା ନିମନ୍ତେ, କ୍ରିମ ଆକାରରେ ଓ ଶୀରା ମାଧମ ବ୍ୟବ‌ହାର ନିମନ୍ତେ ଏହି ଔଷଧ ମିଳେ । ଅଇ, ଏକ ଧାତବ ସ୍ୱାଦ, ଅରୁଚି ଓ ମୁଣ୍ଡବଥା ଇତ୍ୟାଦି ଲକ୍ଷଣ ଏହାର ପାର୍ଶ୍ୱ ପ୍ରତିକ୍ରିୟା ଦର୍ଶାଏ । ବେଳେବେଳେ ବାତ   ଓ ଆଲର୍ଜି ହୁଏ । ଗର୍ଭର ପ୍ରଥମାବସ୍ଥାରେ ମେଟ୍ରୋନିଡାଜୋଲ ଦେବା ଉଚିତ ନୁହେଁ କିନ୍ତୁ ପରେ ଏହା ଅସୁବିଧା କରେ ନାହିଁ । ସ୍ତନ୍ୟପାନ କରାଉଥିଲେ ଏହା ବ୍ୟବ‌ହାର କରାଯାଏ ନାହିଁ । ଫ୍ରାନ୍‌ସରେ ସନ ୧୯୬୦ରେ ମେଟ୍ରୋନିଡାଜୋଲ ପ୍ରଥମେ ବଜାରରେ ବିକ୍ରି ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପୃଥିବୀର ଅଧିକାଂଶ ସ୍ଥାନରେ ଏହା ମିଳେ । ଏହା ଅତି ମୂଲ୍ୟବାନ ନୁହେଁ ଓ ଗୋଟିକୁ 0.0୧ରୁ 0.୧0 ଆମେରିକୀୟ ଡଲାର ମୂଲ୍ୟରେ ମିଳେ । ଦଶ ଦିନର ଚିକିତ୍ସା ନିମନ୍ତେ ଏହାର ଖର୍ଚ୍ଚ ୨୬ ଅମେରିକୀୟ ଡଲାର ।
ଉପନିଷଦ ହିନ୍ଦୁ ଧର୍ମର ଦାର୍ଶନିକ ଗ୍ରନ୍ଥ ସମୂହ । ଉପନିଷଦ ମାନଙ୍କରେ ସନାତନ ହିନ୍ଦୁ ଧର୍ମର ମୂଳ ସିଦ୍ଧାନ୍ତ ସମୂହର ବର୍ଣ୍ଣନା ମିଳେ । ଏହାକୁ ଶ୍ରୁତି ବା ବେଦର ଏକ ଅଂଶ ଭାବରେ ଗ୍ରହଣ କରାଯାଏ । ଉପନିଷଦ ସମୂହ ପରମତତ୍ତ୍ୱ ବ୍ରହ୍ମ, ଆତ୍ମା ଓ ମୋକ୍ଷର ବର୍ଣ୍ଣନା କରନ୍ତି । ବୈଦିକ ସାହିତ୍ୟର ଶେଷ ଅଂଶ ହୋଇଥିବାରୁ ଏହାକୁ ବେଦାନ୍ତ ମଧ୍ୟ କୁହାଯାଏ । ପରବର୍ତ୍ତୀ କାଳରେ ବିକଶିତ ବେଦାନ୍ତ ଦର୍ଶନ ଉପନିଷଦ ସମୂହ ଉପରେ ପର୍ଯ୍ୟବସିତ । ବ୍ରହ୍ମ , ଜୀବାତ୍ମା ଓ ଉଭୟଙ୍କ ମଧ୍ୟରେ ସମ୍ପର୍କ ଉପନିଷଦ ସମୂହର ପ୍ରଧାନ ବ୍ୟକ୍ତବ୍ୟ ଏବଂ ନିଜ ସ୍ୱରୂପକୁ ଜାଣିବା ହେଉଛି ଏହାର ପରମ ଲକ୍ଷ୍ୟ । ହିନ୍ଦୁ ଧର୍ମର ବିଭିନ୍ନତା ପୂର୍ଣ୍ଣ ଅନେକ ମତବାଦ ଏହି ଉପନିଷଦ ସମୂହରୁ ବିକଶିତ । ଦୁଇଶହରୁ ଅଧିକ ଉପନିଷଦ ରହିଛି ତନ୍ମଧ୍ୟରୁ ବାରଟି ପ୍ରଧାନ ।
ୱାରଫାରିନ  (ଇଂରାଜୀ ଭାଷାରେ , ବିକ୍ରୟ ନାମ କୁମାଡିନ) ଏକ ଔଷଧ ଯାହା ଏକ ରକ୍ତ ଜମାଟ ବିରୋଧୀ   ବା   । ରକ୍ତ ଜମାଟ   ବାନ୍ଧୁଥିବା ରୋଗମାନଙ୍କରେ ଏହା ବ୍ୟବ‌ହାର କରାଯାଏ ଯେପରିକି ଡିପ ଭେନ ଥ୍ରୋମ୍ବୋସିସ  , ପଲମୋନାରି ଏମ୍ବୋଲିଜ୍ମ   ଓ ଆଟ୍ରିଆଲ ଫିବ୍ରିଲେସନ  , ଭାଲଭୁଲାର ହାର୍ଟ ଡିଜିଜ   ବା ଆର୍ଟିଫିସିଆଲ ହାର୍ଟ ଭଲ୍ଭ   ରୋଗମାନଙ୍କରେ ସମ୍ଭାବିତ ସ୍ଟ୍ରୋକ୍ର   ପ୍ରତିଷେଧ ନିମନ୍ତେ ଦିଆଯାଏ । ଅସାଧାରଣ ଭାବରେ ଏସଟି-ସେଗମେଣ୍ଟ ଏଲିଭେସନ ମାୟୋକାର୍ଡ଼ିଆଲ ଇନଫାରକ୍‌ସନ  ( - ବା ) ଓ ଅର୍ଥୋପେଡିକ ଅପରେଶନରେ   ବ୍ୟବ‌ହାର କରାଯାଏ  । ଏହି ଔଷଧ ପାଟିରେ ଦେଲେ ମଧ୍ୟ ଶିରାଭ୍ୟନ୍ତର ଇଞ୍ଜେକସନ    ଆକାରରେ ଦିଆଯାଇପାରେ । ଏଥିରେ ସାଧାରଣତଃ ରକ୍ତସ୍ରାବ ହୁଏ । କେତେକ କ୍ଷେତ୍ରରେ ତନ୍ତୁ କ୍ଷୟ   ଓ ପର୍‌ପ୍ଲ ଟୋଜ ସିଣ୍ଡ୍ରୋମ   ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏନାହିଁ । ୱାରଫାରିନ ପାଉଥିବା ରୋଗୀର ପ୍ରୋଥ୍ରୋମ୍ବିନ ଟାଇମ  ( ବା ) ପ୍ରତ୍ୟେକ ୧ରୁ ୪ ସପ୍ତାହରେ ପରୀକ୍ଷା କରିବା ଆବଶ୍ୟକ  । ୱାରଫାରିନ ସ‌ହିତ କେତେକ ଖାଦ୍ୟ   ଓ ଔଷଧ ପ୍ରତିକ୍ରିୟା କରି ତାହାର ପ୍ରଭାବକୁ କମ୍ ବା ବେଶୀ କରନ୍ତି । ଫାଇଟୋନାଡିଅନ  ( ବା 1), ଫ୍ରେସ ଫ୍ରୋଜନ ପ୍ଲାଜ୍ମା   ବା ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ ଆଦି ଔଷଧମାନଙ୍କଦ୍ୱାରା ଏହାର ପ୍ରଭାବକୁ ବିପରୀତମୁଖି କରିହୁଏ  । ରକ୍ତ ଜମାଟ କରିବା କାର୍ଯ୍ୟବିଧିକୁ ୱାରଫାରିନ କମେଇଦିଏ ଓ ଏହା ଏକ ଏଞ୍ଜାଇମ   ଭିଟାମିନ କେ ଇପୋକ୍ସାଇଡ ରିଡକ୍ଟେଜକୁ   ଅବରୋଧ କରିବାଦ୍ୱାରା ରକ୍ତ ଜମାଟ   କମେଇଦିଏ କାରଣ ଏହା ଭିଟାମିନ କେ୧କୁ ରିଆକ୍ଟିଭେଟ କରେ । ଭିଟାମିନ କେ୧ ବିନା ଅନ୍ୟାନ୍ୟ ଫ୍ୟାକ୍ଟର ଯେପରିକି ୨, ୭, ୯ ଓ ୧୦ ଫ୍ୟାକ୍ଟରମାନଙ୍କର ଯଥେଷ୍ଟ ଜମାଟ କରିବା ଶକ୍ତି ନଥାଏ । ଆଣ୍ଟିକ୍ଲଟିଙ୍ଗ ପ୍ରୋଟିନ ସି   ଓ ପ୍ରୋଟିନ ଏସ   ମଧ୍ୟ ଅଳ୍ପ ମାତ୍ରାରେ ଅବରୋଧ ହୋଇଯାଏ । ସମ୍ପୁର୍ଣ୍ଣ କାର୍ଯ୍ୟକ୍ଷମ ହେବାକୁ କିଛି ଦିନ ଲାଗିପାରେ ଓ ୫ ଦିନ ପର୍ଯ୍ୟନ୍ତ ଏହାର ପ୍ରଭାବ ରହେ । ସନ ୧୯୪୮ରେ ୱାରଫାରିନ ପ୍ରଥମେ ବ୍ୟବସାୟୀକ ଭିତ୍ତିରେ ମୂଷାମାରୀ   ଭାବରେ ବ୍ୟବ‌ହାର କରାଗଲା । ସନ ୧୯୫୪ରେ ଚିକିତ୍ସା କ୍ଷେତ୍ରରେ ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଚିକିତ୍ସା ଖର୍ଚ୍ଚ ୧.୧୨ରୁ ୭.୨୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୨୫ ଡଲାରରୁ କମ୍ ।
ରାଲି ନନ୍ଦ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୨୦୦୮ ମସିହାରେ ଓଡ଼ିଆ କଥାଚିତ୍ର କଳିଙ୍ଗ ପୁତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ତୁ ଥିଲେ ମୋ ଡର କାହାକୁ, ଓମ୍ ନମଃ ଶିବାୟ, ଟଙ୍କା ତତେ ସଲାମ, ସୁପରଷ୍ଟାର ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ଓମ୍ ନମଃ ଶିବାୟ ଚଳଚ୍ଚିତ୍ରରେ ରାଲି ଦ୍ୱେତ ଭୂମିକାରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଅଭିନୟ ଜୀବନ ରାଲି ନନ୍ଦ ୨୦୦୮ ମସିହାରେ ଓଡ଼ିଆ କଥାଚିତ୍ର କଳିଙ୍ଗ ପୁତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଆକାଶେ କି ରଙ୍ଗ ଲାଗିଲା, ତୁ ଥିଲେ ମୋ ଡର କାହାକୁ, ନମଃ ଶିବାୟ, ନଈ ସେପାରୀ କନକ ଗୋରୀ, ସୁପରଷ୍ଟାର, ଟଙ୍କା ତତେ ସଲାମ, ପୁଣି ଦେଖା ହବ ଆର ଜନମରେ, ମା ' ଖୋଜେ ମମତା, ଅଭିମାନୀ ପ୍ରିୟା ମୋର ଆଦି କଥାଚିତ୍ରରେ ଅଭିନୟ କରିଥିଲେ । ରାଲି ବିବାହ କରିବା ପରେ ଅଭିନୟ ଜଗତରୁ ଦୂରେଇ ଯାଇଥିଲେ ।
ନିଓସ୍ଟିଗମିନ  ଇଂରାଜୀରେ , ବିକ୍ରୟ ନାମ ପ୍ରୋସ୍ଟିଗମିନ, ଏକ ଔଷଧ ଯାହା ମ୍ୟାସ୍ଥେନିଆ ଗ୍ରାଭିସ, ଓଗିଲଭି ସିଣ୍ଡ୍ରୋମ   ଓ ଅବରୋଧ ନ ଥାଇ ମୂତ୍ରରୋଧ   ରୋଗମାନଙ୍କର ଚିକିତ୍ସାରେ ଦିଆଯାଏ । ନନ୍ ଡିପୋଲାରାଜିଙ୍ଗ  ଟାଇପର ନିଉରୋମସ୍କୁଲାର ବ୍ଲକିଙ୍ଗ ମେଡିକେସନର   ପ୍ରଭାବକୁ ଇତି କରିବା ନିମନ୍ତେ ଏହି ଔଷଧ ଆଟ୍ରୋପିନ   ସ‌ହିତ ଦିଆଯାଏ । ଏହା ଶିରାଭ୍ୟନ୍ତରରେ  , ମାଂସପେଶୀରେ   ବା ଚର୍ମତଳେ ଇଞ୍ଜେକସନ   ଆକାରରେ ଦିଆଯାଏ । ଇଞ୍ଜେକସନ ଦେବାର ୩୦ ମିନିଟ ପରେ ସର୍ବାଧିକ ପ୍ରଭାବ ହୁଏ ଓ ୪ ଘଣ୍ଟା ପର୍ଯ୍ୟନ୍ତ ପ୍ରଭାବ ରହେ । ନିଓସ୍ଟିଗମିନର ପାର୍ଶ୍ୱ ପ୍ରତିକ୍ରିୟାରେ ଅଇ, ଅଧିକ ଲାଳ ବୋହିବା, ପେଟରେ କ୍ରାମ୍ପ ହେବା ଓ ଧୀର ହୃଦ୍‌ଗତି   ଆଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ନିମ୍ନ ରକ୍ତଚାପ  , ଦୁର୍ବଳତା ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ଏହାର ପ୍ରତିକ୍ରିୟା ବିଷୟ ସ୍ପଷ୍ଟ ଭାବରେ ଅନୁଶୀଳନ ହୋଇନାହିଁ । ନିଓସ୍ଟିଗମିନ ଏକ କଲିନର୍ଜିକ   ଶ୍ରେଣୀର ଔଷଧ । ଆସେଟାଇଲକଲିନଇସ୍ଟରେଜର ପ୍ରଭାବକୁ ଏହା ଅବରୋଧ କରି ଆସେଟାଇଲକୋଲିନ   ମାତ୍ରା କମେଇଦିଏ । ସନ ୧୯୩୧ରେ ନିଓସ୍ଟିଗମିନ ପେଟେଣ୍ଟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୦.୧୮ରୁ ୨.୬ ଆମେରିକୀୟ ଡଲାର । ନିଓସ୍ଟିଗମିନ ଶବ୍ଦଟି ଗ୍ରୀକ୍ ଭାଷାର ନିଓ ଶବ୍ଦରୁ  (ଅର୍ଥ ନୂଆ) ଓ ସ୍ଟିଗମିନ ଶବ୍ଦଟି ଫାଇସୋସ୍ଟିଗମିନ   ଶବ୍ଦରୁ ନିଆଯାଇଛି  ।
ପଟନୀଟପ୍ ବା ପତ୍ନୀ ଟପ , ଭାରତୀୟ ରାଜ୍ୟ ଜାମ୍ମୁ ଓ କାଶ୍ମୀରର ଉଧାମପୁର ଜିଲ୍ଲା ଦେଇ ଯାଇଥିବା ଜାତୀୟ ରାଜପଥ 1 ରେ ଜାମ୍ମୁଠାରୁ ୧୧୨ କିଲୋମିଟର ଦୂରରେ ଥିବା ଏକ ପାର୍ବତ୍ୟ ରହଣି ସ୍ଥଳ । ହିମାଳୟ ପର୍ବତର ଶିବାଲିକ ରେଞ୍ଜରେ ଏହା ଅବସ୍ଥିତ । ଏହାର ପତ୍ତନ ୬,୬୪୦ ଫୁଟ , ଏହି ଅଞ୍ଚଳର ସନ୍ନିକଟରେ ଚିନାବ ନଦୀ ପ୍ରବାହିତ ହୋଇଛି । ପଟନୀଟପ୍ ପତନିତପ ବାଇପାସ ଟନେଲ ରାସ୍ତା ବରଫପାତ ଓ ଶିଳାପତନ ଯୋଗୁଁ ଶୀତ କାଳରେ ଜାତୀୟ ରାଜପଥ 1 କିଛି ଦିନ ବନ୍ଦ ହେଇଯାଇ ଥାଏ । ଏହାଦ୍ୱାରା ରାସ୍ତାରେ ଗାଡି ସବୁ ବହୁ ସମୟ , ଏପରିକି ବହୁ ଦିନ ଧରି ଲାମ୍ବା ଧାଡିରେ ରାହିଜାଏ । ଏହି ସମସ୍ୟାକୁ କିଞ୍ଚିତ ଦୂର କରିବାକୁ ଚେନାନାଇ-ନାସରି ସୁଡଙ୍ଗ ବା ପଟନୀଟପ୍ ସୁଡଙ୍ଗ ନିର୍ମିତ ହଉଛି । ଏହା ଚେନାନାଇଠାରୁ 2 କିଲୋମିଟର ଦୂରରୁ ଆରମ୍ଭ ହେଇ ନାସରି ଗ୍ରାମ ଯାଏ ରହିଛି । ସୁଡଙ୍ଗର ଦକ୍ଷିଣ ପଟ 33.0463  75.2793    / 33.0463; 75.2793 ଓ ଉତ୍ତର ପାଟ 33.1285  75.2928    / 33.1285; 75.2928.ରେ ଅବସ୍ଥିତ। ସୁଡଙ୍ଗ କାମ ପୂର୍ଣ ହେଲେ ଜାତୀୟ ରାଜପଥ ଆଉ ପଟନୀଟପ୍ ଦେଇ ଯିବ ନାହିଁ । ସୁଡଙ୍ଗ 2016ରେ କାର୍ଯ୍ୟକ୍ଷମ ହେବାର ଆକଳନ ହେଇଥିଲା ।
ରାଧାଚରଣ ପଣ୍ଡା  ୧୪ ଅପ୍ରେଲ ୧୮୯୮   ୨୯ ଅକ୍ଟୋବର ୧୯୭୪  ଜଣେ ଓଡ଼ିଆ ଡାକ୍ତର ଓ ଲେଖକ । ସେ ଓଡ଼ିଶାର ଆଞ୍ଚଳିକ ଇତିହାସ, ଜୀବନୀ ସାହିତ୍ୟ ଓ ସ୍ୱାସ୍ଥ୍ୟ ସାହିତ୍ୟ କ୍ଷେତ୍ରରେ ଉଲ୍ଲେଖନୀୟ କାର୍ଯ୍ୟ କରିଛନ୍ତି । ବାଲ୍ୟଜୀବନ ରାଧାଚରଣଙ୍କ ପୈତୃକ ସ୍ଥାନ ଆନ୍ଧ୍ରପ୍ରଦେଶର ସାଲୁର ଓ ଜନ୍ମ ଓଡ଼ିଶାର ବିଚ୍ଛିନ୍ନାଞ୍ଚଳ ଟିକାଲି । ବାପା କୃଷ୍ଣଚନ୍ଦ୍ର ପଣ୍ଡା ସରକାରୀ କଚେରିରେ କିରାଣୀ ଥିଲେ ଏବଂ ମାଆଙ୍କ ନାମ କୁନ୍ଦନମଣି । ସେ ୧୯୧୪ ମସିହାରେ ପାରଳା-ଜୟପୁରର ବାସିନ୍ଦା କୁର୍ମ ପାତ୍ରଙ୍କ ବଡ଼ଝିଅ ଯଶୋଦା ଦେବୀଙ୍କୁ ବିବାହ କରିଥିଲେ । ରାଧାଚରଣଙ୍କୁ ମାତ୍ର ୧୨ ବର୍ଷ ହୋଇଥିବା ବେଳେ ତାଙ୍କ ବାପାଙ୍କ ପରଲୋକ ଓ ଏହା ପରେ ପରେ ଆର୍ଥିକ ଅନଟନ ଯୋଗୁଁ ଶଶୁର ଘରେ ରହି ୧୯୧୮ ମସିହାରେ ମାଟ୍ରିକ ଶିକ୍ଷା ଲାଭ କରିଥିଲେ । ମାଇନର ଶିକ୍ଷା ହୋଇଥିଲା ତେଲୁଗୁ ମାଧ୍ୟମରେ । ବୃତ୍ତିଗତ ଜୀବନ ସେ ୧୯୨୩ ମସିହାରେ ଆନ୍ଧ୍ରପ୍ରଦେଶର ବିଶାଖାପାଟଣା ମେଡିକାଲ ସ୍କୁଲରୁ ଏଲ୍.ଏମ୍.ପି. ଶିକ୍ଷା ସମାପ୍ତକରି କିଛି ଦିନ ଅନନ୍ତପୁର ଜିଲ୍ଲାରେ ଡାକ୍ତର ଚାକିରି କରିଥିଲେ । ପରେ କିଛିଦିନ ପାରଳାଖେମୁଣ୍ଡିରେ କାର୍ଯ୍ୟ କରି ୧୯୨୫ରେ ପୁରୀ ଜିଲ୍ଲା ବୋଡ୍ ଅଧିନରେ ମେଡିକାଲ ଅଫିସର ଭାବେ ଯୋଗ ଦେଲେ । ସେ ୧୯୪୫ ମସିହା ପର୍ଯ୍ୟନ୍ତ ପାରିକୁଦ, କାକଟପୁର, ଅସ୍ତରଙ୍ଗ, କଣାସ ଆଦି ସ୍ଥାନରେ ସରକାରୀ ଡାକ୍ତରଖାନା ମାଧ୍ୟମରେ ଜନସେବା କରିଥିଲେ । ୧୯୪୫ରେ ଗାନ୍ଧିଜୀଙ୍କ ବ୍ରିଟିଶ ରାଜତ୍ୱ ବିରୋଧୀ ଆନ୍ଦୋଳନରେ ଡାକ୍ତରି ଚାକିରୀରୁ ଇସ୍ତଫା ଦେଇ ଖୋର୍ଧା ଜିଲ୍ଲାସ୍ଥ ନିଜ ବାଲୁଗାଁ ବାସଭବନରେ  ସ୍ୱାଧୀନ ଚିକିତ୍ସାଳୟ  ସ୍ଥାପନ କରିଥିଲେ । ୧୯୩୨ ମସିହାରେ ପତ୍ନୀଙ୍କ ପରଲୋକ ହେତୁ, ୧୯୩୪  ? ମସିହାରେ ଦ୍ୱିତୀୟ ପତ୍ନୀ ଭାବରେ ମଂଜୁଷାର ସୋମନାଥ ସାହୁଙ୍କ ଝିଅ ଉମାମଣି ଦେବୀଙ୍କୁ ବିବାହ କରିଥିଲେ । ରଚନାବଳୀ ୧୯୨୮ ମସିହାରେ ପ୍ରକାଶିତ ତାଙ୍କର ପ୍ରଥମ ପୁସ୍ତକ  ସ୍ୱାସ୍ଥ୍ୟଶିକ୍ଷା  ସେତେବେଳେ ପ୍ରାଇମେରିଠାରୁ ମାଟ୍ରିକ ଶ୍ରେଣୀ ପର୍ଯ୍ୟନ୍ତ ପାଠ୍ୟପୁସ୍ତକ ଭାବରେ ଚଳୁଥିଲା । ଏପରିକି ୧୯୬୦ ମସିହା ଯାଏ ଏ ବହିର ଷାଠିଏତମ ସଂସ୍କରଣ ବା ମୁଦ୍ରଣ ହୋଇପାରିଥିଲା । ରାଧାଚରଣ ମଧ୍ୟ ଗୋପାଳଚନ୍ଦ୍ର ପ୍ରହାରାଜଙ୍କୁ  ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷ  ପାଇଁ ଶବ୍ଦ ସଂଗ୍ରହରେ ବହୁ ସହଯୋଗ କରିଥିଲେ । ତାଙ୍କର ଲେଖକୀୟ ଛଦ୍ମନାମ ଥିଲା  ନାଡ଼ିଚିପା  ।
ହୃଦ୍‌ରୋଧ  (ଇଂରାଜୀ ଭାଷାରେ ) ରୋଗରେ ହୃତ୍‌ପିଣ୍ଡ ସଙ୍କୋଚନ ହଠାତ୍ ବନ୍ଦ ହେବାରୁ ରକ୍ତ ସରବରାହ ବନ୍ଦ ହୋଇଯାଏ  । ମୂର୍ଚ୍ଛା ଓ ଅସାଧାରଣ ଶ୍ୱାସକ୍ରିୟା ବା ଆଦୌ ଶ୍ୱାସକ୍ରିୟା ନ ହେବା ଆଦି ଲକ୍ଷଣ ଦେଖାଯାଏ । କେତେକ ଲୋକଙ୍କର ଛାତି ଯନ୍ତ୍ରଣା  , ଛୋଟ ଶ୍ୱାସକ୍ରିୟା  , ଅଇ   ଇତ୍ୟାଦି ଲକ୍ଷଣ ହୃଦ୍‌ରୋଧ ହେବା ପୂର୍ବରୁ ଦେଖାଯାଏ । କିଛି ମିନିଟ ମଧ୍ୟରେ ଚିକିତ୍ସା ନ ହେଲେ ସାଧାରଣତଃ ମୃତ୍ୟୁ ହୁଏ । କରୋନାରି ଧମନୀ ରୋଗ‌ଯୋଗୁ   ସାଧରଣତଃ ହୃଦ୍‌ରୋଧ ରୋଗ ହୁଏ । ଅତ୍ୟଧିକ ରକ୍ତସ୍ରାବ  , ଅମ୍ଳଜାନ ଅଭାବ, ଅଳ୍ପ ପୋଟାସିଅମ  , ହୃଦ୍‌ପାତ  , ଓ ଅତ୍ୟଧିକ ଶାରୀରିକ ବ୍ୟାୟାମ କଲେ ମଧ୍ୟ ଏହି ରୋଗ ହୋଇପାରେ । କେତେକ ବଂଶାନୁକ୍ରମିକ ବେମାରୀ ଯେପରିକି ଦୀର୍ଘ କ୍ୟୁଟି ସିଣ୍ଡ୍ରୋମ   ରୋଗରେ ହୃଦ୍‌ରୋଧ ସଙ୍କଟ ଥାଏ । ରୋଗ ଆରମ୍ଭ ସମୟରେ ଭେଣ୍ଟ୍ରିକୁଲାର ଫିବ୍ରିଲେସନ   ହୁଏ । ନାଡ଼ି ଅନୁଭବ କରି ନ ପାରିଲେ ଏହି ରୋଗ ହୋଇଥିବା ସିଦ୍ଧ ହୁଏ । ଉଭୟ ହୃଦ୍‌ଘାତ ଓ ହୃଦ୍‌ପାତ ରୋଗମାନଙ୍କରେ ହୃଦ୍‌ରୋଧ ହେଲେ ମଧ୍ୟ ସେହି ଦୁଇ ରୋଗ ସମାନ ନୁହେଁ । ସ୍ୱାସ୍ଥ୍ୟପ୍ରଦ ଓଜନ ରଖିଲେ, ଶାରୀରିକ ସକ୍ରିୟତା ଥିଲେ ଓ ଧୂମ୍ରପାନ ନ କଲେ ଏହି ରୋଗ ପ୍ରତିଷେଧ ସମ୍ଭବ ହୁଏ । ହୃଦ୍‌ରୋଧରେ ତୁରନ୍ତ ରିସସିଟେସନ  ( ବା ) ଆବଶ୍ୟକ ହୁଏ ଓ ସକେବ୍ଲ ରିଦମ   ଥିଲେ ଡିଫିବ୍ରିଲେସନ   ଦିଆଯାଏ  । ବଞ୍ଚିଯାଇଥିବା ଲୋକଙ୍କୁ ଟାର୍ଗେଟେଡ ଟେମ୍ପରେଚର ମ୍ୟାନେଜମେଣ୍ଟ   ଦେଲେ ଫଳାଫଳ ଉନ୍ନତ ହୁଏ । ପୁନରାବୃତ୍ତି ନ ହେବା ପାଇଁ କାର୍ଡ଼ିଆକ ଡିଫିବ୍ରିଲେଟର ଇମ୍ପ୍ଲାଣ୍ଟ   ଦେଲେ ମୃତ୍ୟୁ ସଙ୍କଟ କମିଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ଡାକ୍ତରଖାନା ସମ୍ମୁଖରେ ପ୍ରତି ୧୦,୦୦୦ ଲୋକ ମଧ୍ୟରୁ ୫.୨ ଜଣଙ୍କର ମୃତ୍ୟୁ ହୁଏ । ବୟସ ବୃଦ୍ଧି ସଙ୍ଗେ ସଙ୍ଗେ ହୃଦ୍‌ରୋଧ ସାଧାରଣ ହୋଇଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଏହି ରୋଗରେ ଅଧିକ ଆକ୍ରାନ୍ତ ହୁଅନ୍ତି । ଚିକିତ୍ସା ସତ୍ତ୍ୱେ ମାତ୍ର ୮% ରୋଗୀ ବଞ୍ଚିପାରନ୍ତି । ବଞ୍ଚିଯାଇଥିବା ଲୋକଙ୍କ ମଧ୍ୟରୁ ଅଧିକାଂଶ ଅସମର୍ଥ   ହୋଇଯାଆନ୍ତି । ଟେଲିଭିଜନରେ କିନ୍ତୁ ଅନେକ ସମୟରେ ୭୫% ବଞ୍ଚିଯିବା ଦେଖାଯାଏ ।
‌ପୂଜା ଭଟ୍ଟ‌  (ଜନ୍ମ: ୨୪ ଫେବୃଆରୀ ୧୯୭୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ଚଳଚ୍ଚିତ୍ର ପ୍ରଯୋଜିକା  । ସେ ଭାରତୀୟ କଥାଚିତ୍ର ନିର୍ଦ୍ଦେଶକ ଏବଂ ପ୍ରଯୋଜକ ମହେଶ ଭଟ୍ଟଙ୍କର ବଡ଼ ଝିଅ । ପ୍ରାରମ୍ଭିକ ଜୀବନ ପୂଜା ଭଟ୍ଟ ୨୪ ଫେବୃଆରୀ ୧୯୭୨ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ମହେଶ ଭଟ୍ଟ ହେଉଛନ୍ତି ଭାରତୀୟ ଚଳଚ୍ଚିତ୍ର ପ୍ରଯୋଜକ ଏବଂ ନିର୍ଦ୍ଦେଶକ ଏବଂ ମାଆ କିରଣ ଭଟ୍ଟ । ପୂଜା ତାଙ୍କ ଘରେ ସମସ୍ତଙ୍କ ମଧ୍ୟରେ ବଡ଼ ଥିଲେ ଏବଂ ରାହୁଲ ଭଟ୍ଟ ହେଉଛନ୍ତି ପୂଜାଙ୍କର ଭାଇ । ଅଭିନେତ୍ରୀ ଆଲିଆ ଭଟ୍ଟ ଏବଂ ଶାହୀନ୍ ଭଟ୍ଟ ହେଉଛନ୍ତି ତାଙ୍କର ସାବତ ଭଉଣୀ । ଅଭିନୟ ଜୀବନ ପୂଜା ୧୭ ବର୍ଷ ବୟସରେ ୧୯୮୯ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପୂଜାଙ୍କର ପ୍ରଥମ ଚଳଚ୍ଚିତ୍ର ଡ୍ୟାଡିର ନିର୍ଦ୍ଦେଶକ ଥିଲେ ତାଙ୍କ ବାପା ମହେଶ ଭଟ୍ଟ । ୧୯୯୧ରେ ପୂଜାଙ୍କ ଅଭିନୀତ ଚଳଚ୍ଚିତ୍ର ‌ଦିଲ୍ ହେ କି ମାନ୍‌ତା ନେହିଁ‌ ଏକ ବଡ଼ ସଫଳତା ହାସଲ କରିଥିଲା । ଏହି ଚଳଚ୍ଚିତ୍ରଟି ଏକ ଇଂରାଜୀ ଚଳଚ୍ଚିତ୍ରରୁ ପୁନଃ ନିର୍ମାଣ ହୋଇଥିଲା । ଏହି ଚଳଚ୍ଚିତ୍ର ପୂଜାଙ୍କ ସ‌ହ ଅଭିନେତା ଅମିର ଖାଁ ନାୟକ ଭାବରେ ଅଭିନୟ କରିଥିଲେ । ପୂଜା ଷ୍ଟାରଡସ୍ ପତ୍ରିକା ପାଇଁ କିଛି ଖୋଲା ଦୃଶ୍ୟର ସୁଟଂ ମଧ୍ୟ କରିଥିଲେ । ପୂଜାଙ୍କ ଅଭିନୀତ ସଫଳତମ ଚଳଚ୍ଚିତ୍ରଗୁଡ଼ିକ ହେଲା: ସଞ୍ଜୟ ଦତ୍ତଙ୍କ ସ‌ହ ‌ସଡ଼କ‌, ରାହୁଲ ରାୟଙ୍କ ସ‌ହ ‌ଜୁନୁନ୍‌, ଅମିର ଖାନ୍‌ଙ୍କ ସ‌ହ ‌ଦିଲ୍ ହେ କି ମାନ୍‌ତା ନେହିଁ‌, ‌ସାର୍‌, ‌ଫିର୍ ତେରି କାହାଣୀ ୟାଦ୍ ଆଇ‌, ‌ତଡ଼ିପାର୍‌, ‌ଗୁନେଗାର୍‌, ମିଥୁନ ଚକ୍ରବର୍ତ୍ତୀଙ୍କ ସ‌ହ ‌ନାରାଜ୍‌, ‌ହମ୍ ଦୋନା‌, ସନି ଦିଓଲଙ୍କ ସ‌ହ ‌ଅଙ୍ଗରକ୍ଷକ‌, ଶାହାରୁଖ ଖାଁଙ୍କ ସ‌ହ ‌ଚାହାତ୍‌, ‌ତମନ୍ନା‌, ‌ବୋର୍ଡ଼ର୍‌ ଏବଂ ‌ଜଖମ୍‌ । ପୂଜା ହିନ୍ଦୀ କଥାଚିତ୍ର ସ‌ହ କିଛି ଆଞ୍ଚଳିକା ଭାଷା ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି । ପୂଜାଙ୍କ ଅଭିନୀତ ଶେଷ ଚଳଚ୍ଚିତ୍ର ହେଉଛି ‌ଏଭ୍ରିବଡ଼ି ସେଜ୍ ଆଇ ଏମ୍ ଫାଇନ୍‌, ଯାହାକି ୨୦୦୧ରେ ମୁକ୍ତଲାଭ କରିଥିଲା । ତା ' ପରେ ପୂଜା ଚଳଚ୍ଚିତ୍ର ପ୍ରଯୋଜନା ଏବଂ ନିର୍ଦ୍ଦେଶନାରେ ଦୃଷ୍ଟ ନିବେଶ କରିଥିଲେ । ୨୦୦୪ରେ ପୂଜାଙ୍କ ନିର୍ଦ୍ଦେଶିତ ପ୍ରଥମ ଚଳଚ୍ଚିତ୍ର ଥିଲା ‌ପାପ୍‌ ଯେଉଁଥିରେ ଅଭିନେତା ଜନ୍ ଆବ୍ରାହମ୍ ଏବଂ ଉଦିତ ଗୋସ୍ୱାମୀ ଅଭିନୟ କରିଥିଲେ । ତା ପରଠାରୁ ସେ ‌ହଲିଡେ‌, ‌ଧୋକା‌, ‌କଜ୍‌ରାରେ‌ ଏବଂ ‌ଜିସ୍ମ-୨‌ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ।
ସୁଧାକର ବସନ୍ତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର କିଏସେ ଡାକୁଛି କୋଉଠି ମତେ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ସନତ କୁମାର ଗଡ଼ତିଆ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୧୬୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରୀତା ସାହୁଙ୍କୁ ୧୦,୦୬୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଛଅ ବର୍ଷୀୟ ମମତା ଦଳେଇ ୨୦୧୭ ଅପ୍ରେଲ ୬ରେ ତାଙ୍କ ସାତ ବର୍ଷ ବୟସ୍କ ଭଉଣୀ ଅଶାନ୍ତି ଦଳେଇଙ୍କୁ କୁମ୍ଭୀରଠାରୁ ରକ୍ଷା କରିଥିଲେ । ଆଦ୍ୟ ଜୀବନ କେନ୍ଦ୍ରାପଡ଼ା ଜିଲ୍ଲାର ରାଜନଗର ତହସିଲ୍ ଅନ୍ତର୍ଗତ ବଙ୍କୁଆଳ ଗ୍ରାମରେ ମମତା ଦଳେଇ ଜନ୍ମ ହୋଇଥିଲେ । ସେ ବର୍ତ୍ତମାନ ଭୁବନେଶ୍ୱରସ୍ଥିତ କିସ୍ ବିଦ୍ୟାଳୟର ତୃତୀୟ ଶ୍ରେଣୀର ଛାତ୍ରୀ । ସାହସିକ କାର୍ଯ୍ୟ ଅପ୍ରେଲ୍ ୬, ୨୦୧୭ରେ ପୋଖରୀରେ ଗାଧୋଉଥିବା ସମୟରେ ଛଅ ବର୍ଷୀୟ ମମତା ଅସୀମ ସାହସିକତାର ପ୍ରଦର୍ଶନ ସହ ଏକ ୫ ଫୁଟ୍ କୁମ୍ଭୀର ସହ ଲଢେଇ କରି ନିଜ ବଡ଼ ଭଉଣୀଙ୍କୁ ଉଦ୍ଧାର କରିଥିଲେ । ଅଳ୍ପ ବୟସ ସତ୍ତ୍ୱେ, ସେ ଏକ ବାଉଁଶ ସହାୟତାରେ କୁମ୍ଭୀର ଆଖିକୁ ଆଘାତ ଦେଇ ଅଶାନ୍ତିଙ୍କୁ ରକ୍ଷା କରିଥିଲେ । ଭାରତୀୟ ଶିଶୁ କଲ୍ୟାଣ ସଂଘ ଅନୁସାରେ, "ମମତା, ଅଶାନ୍ତିଙ୍କର ବାମ ହାତକୁ ବଳ ପ୍ରୟୋଗ ପୂର୍ବକ ଧରି ଟାଣିଥିଲେ । ତାଙ୍କର କଠିନ ପ୍ରତିରୋଧ ଓ ଚିତ୍କାର ହେତୁ କୁମ୍ଭୀର, ଅଶାନ୍ତିଙ୍କୁ ଛାଡି ଦେଇଥିଲେ । ପରେ ମମତା ତାଙ୍କୁ ପାଣିରୁ ଟାଣି ଆଣିଥିଲେ ।" ପରେ ଭିତରକନିକା ଜାତୀୟ ଉଦ୍ୟାନର ବନ ବିଭାଗ କର୍ମଚାରୀ, କୁମ୍ଭୀରଟିକୁ ନଦୀରେ ଛାଡି ଦେଇଥିଲେ । ପୁରସ୍କାର ୨୦୧୭ ଜାତୀୟ ସାହସିକତା ପୁରସ୍କାର ପାଇଁ ଚୟନ ହୋଇଥିବା ୧୮ ଜଣ  (୭ ବାଳିକା) ପିଲାଙ୍କ ମଧ୍ଧ୍ୟରୁ ମମତା ଅନ୍ୟତମ  । ସେ ଜାନୁଆରୀ ୨୪, ୨୦୧୮ ତାରିଖରେ ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦଙ୍କଦ୍ୱାରା ସମ୍ମାନିତ ହୋଇଥିଲେ । ଜାନୁଆରୀ ୨୬, ୨୦୧୮ ସାଧାରଣତନ୍ତ୍ର ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ସମ୍ମାନିତ ହୋଇଥିଲେ ଓ ଏହି ସାହସୀ ପିଲାମାନେ ପ୍ୟାରେଡର ମୁଖ୍ୟ ଆକର୍ଷଣ ଥିଲେ । ୨୦୧୭ ଅକ୍ଟୋବରରେ, ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ, ବିପର୍ଯ୍ୟୟ ପ୍ରସ୍ତୁତି ଦିବସ ଅବସରରେ ତାଙ୍କୁ ୧୦,୦୦୦ ଟଙ୍କାର ଆର୍ଥିକ ପୁରସ୍କାର ଦେବା ସହ, ତାଙ୍କ ଶିକ୍ଷା ପାଇଁ ଉଚିତ୍ ପଦକ୍ଷେପ ନେବାକୁ ଜିଲ୍ଲା ପ୍ରଶାସନକୁ ନିର୍ଦ୍ଦେଶ ଦେଇଥିଲେ ।
ଅଜୟନ୍ତୀ ପ୍ରଧାନ  (ଜନ୍ମ: ୧ ମାର୍ଚ୍ଚ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ  । ସେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ମସିହାରେ ହୋଇଥିବା ନିର୍ବାଚନରେ ଘୁମୁସର ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଅଜୟନ୍ତୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ନିର୍ବାଚନରେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ଅଜୟନ୍ତୀ ପ୍ରଧାନ ୧୯୬୫ ମସିହାର ମାର୍ଚ୍ଚ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀରାମ ପ୍ରଧାନ । ସେ ରାଘବ ମଲ୍ଲିକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ପୁଅ ଅଛନ୍ତି । ଅଜୟନ୍ତୀ ଜଣେ ସରକାରୀ ଚାକିରୀଆ ଭାବରେ କାର୍ଯ୍ୟ କରୁଥିଲେ । ସେ ୧୯୮୮ ମସିହାରୁ ଚାକିରୀରେ ଯୋଗ ଦେଇଥିଲେ ଏବଂ ବିଭିନ୍ନ ବିଭାଗରେ କାର୍ଯ୍ୟ କରି ସେ ୨୫ ମାର୍ଚ୍ଚ ୨୦୦୪ରେ ଚାକିରୀ ଛାଡ଼ି ରାଜନୀତିରେ ଯୋଗ ଦେଇଥିଲେ । ଅଜୟନ୍ତୀ ଚାକିରୀ ଭାଡ଼ିବାବେଳକୁ କନ୍ଧମାଳ ଜିଲ୍ଲାର ଜଣେ ସିଡିପିଓ ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଅଜୟନ୍ତୀ ପ୍ରଧାନ ଭାରତୀୟ ଜାତୀୟ କଂଗ୍ରେସ ରାଜନୈତିକ ଦଳ ସହିତ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ୨୦୦୪ ମସିହାରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଅଜୟନ୍ତୀ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଘୁମୁସର ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ରୁ ୨୦୦୯ ମସିହାଯାଏଁ ଘୁମୁସର ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ବିଧାୟିକା ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଓଡ଼ିଶା ବିଧାନ ସଭା ସାଧାରଣ ନିର୍ବାଚନରେ ଅଜୟନ୍ତୀ ପୁଣିଥରେ ଘୁମୁସର ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୬୫.୪୫ ପ୍ରତିଶତ ମତଦାନ ହୋଇଥିଲା । ସମୁଦାୟ ଭୋଟରୁ ଅଜୟନ୍ତୀ ୨୧,୦୭୪ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ । ଏହି ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ମନୋଜ କୁମାର ପ୍ରଧାନ ସମୁଦାୟ ୪୫,୦୦୯ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ମନୋଜ ଅଜୟନ୍ତୀଙ୍କୁ ପାଖାପାଖି ୩୦,୦୦୦ ଭୋଟ ବ୍ୟବଧାନରେ ହରାଇଥିଲେ । ନିର୍ବାଚନ ଫଳାଫଳ ବାହାରିବାବେଳକୁ ବିଜୟୀ ପ୍ରାର୍ଥୀ ମନୋଜ କନ୍ଧମାଳ ଉପ-କାରାଗାରରେ ଥିଲେ । ୨୦୧୪ ମସିହାରେ ଅଜୟନ୍ତୀ ନିର୍ବାଚନ ଲଢ଼ି ନ ଥିଲେ । ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଜାକବ୍ ପ୍ରଧାନ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଅଜୟନ୍ତୀ ଭାରତୀୟ ଜାତୀୟ କଂଗ୍ରେସର ପ୍ରଦେଶ କଂଗ୍ରେସର ଜଣେ କାର୍ଯ୍ୟକାରୀ ଅଧକ୍ଷ ଭାବରେ କାର୍ଯ୍ୟ କରୁଥିଲେ ।
ଉତ୍ତର ଲକ୍ଷ୍ମୀପୁର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ଲଖିମ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଉତ୍ତର ଲକ୍ଷ୍ମୀପୁର ୨୭.୨୩୭୨ ଉତ୍ତର ଅକ୍ଷାଂଶ ଓ ୯୪.୧୦୯୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଉତ୍ତର ଲକ୍ଷ୍ମୀପୁର ସହରର ମୋଟ ଜନସଂଖ୍ୟା ୫୪୨୬୨ ଅଟେ । ସେଥି ମଧ୍ୟରୁ ୫୩.୨୭% ଜଣ ପରୁଷ ହୋଇଥିବା ବେଳେ ୪୬.୭୩% ଜଣ ନାରୀ ଅଟନ୍ତି । ଉତ୍ତର ଲକ୍ଷ୍ମୀପୁରର ସାକ୍ଷରତା ହାର ୬୯.୦୩% ଅଟେ । ଏହା ଜାତୀୟ ହାରଠାରୁ -୪.୧୯% ପ୍ରତିଶତ କମ ଅଟେ । ସେଥିରୁ ୩୯.୦୩% ପ୍ରତିଶତ ପୁରୁଷ ଓ ୩୦.୦୦% ନାରୀ ଅଟନ୍ତି । ୧୩.୧୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଉତ୍ତର ଲକ୍ଷ୍ମୀପୁରର ସରକାରୀ ଭାଷା ଅଟେ ।
ଅଗସ୍ତ୍ୟ ବୈଦିକ ଯୁଗର ଜଣେ ଋଷି ଥିଲେ । ସେ ବଶିଷ୍ଠ ମୁନିଙ୍କ ବଡ଼ ଭାଇ ଥିଲେ । ପୌରାଣିକ ତଥ୍ୟାନୁସାର ଶ୍ରାବଣ ଶୁକ୍ଳ ପଞ୍ଚମୀ ତିଥୀରେ ସେ କାଶୀରେ  (ଖ୍ରୀଷ୍ଟପୂର୍ବ ୩୦୦୦ ମସିହାରେ) ଜନ୍ମଗ୍ରହଣ କରିଥିଲେ  । ବର୍ତ୍ତମାନ ସେହି ସ୍ଥାନ ଅଗସ୍ତ୍ୟକୁଣ୍ଡ ନାମରେ ପ୍ରସିଦ୍ଧ । ତାଙ୍କ ପତ୍ନୀ ଲୋପାମୁଦ୍ରା ବିଦର୍ଭ ଦେଶର ରାଜକୁମାରୀ ଥିଲେ । ତାଙ୍କୁ ସପ୍ତଋଷିଙ୍କ ମଧ୍ୟରୁ ଅନ୍ୟତମ ଭାବେ ବିବେଚନା କରାଯାଏ । ମହାଭାରତର ତଥ୍ୟା ଅନୁସାର ଦେବତାଙ୍କ ଅନୁରୋଧ କ୍ରମେ ସେ କାଶୀ ଛାଡି ଦକ୍ଷିଣକୁ ଯାଇ ପରେ ସେଠାରେ ବସବାସ କଲେ । ମହର୍ଷି ଅଗସ୍ତ୍ୟ ରାଜା ଦଶରଥଙ୍କ ରାଜଗୁରୁ ଥିଲେ । ମହାରାଣୀ ଅଗସ୍ତ୍ୟଙ୍କୁ ପୁଲସ୍ତ୍ୟ ଋଷିଙ୍କ ପୁତ୍ର ବୋଲି ବିଶ୍ୱାସ କରାଯାଏ । ତାଙ୍କ ଭାଇଙ୍କ ନାମ ବିଶ୍ରବା ଯିଏ କି ରାବଣର ପିତା ଥିଲେ । ପୁଲସ୍ତ୍ୟ ଋଷି ବ୍ରହ୍ମାଙ୍କ ପୁତ୍ର ଥିଲେ । ମହର୍ଷି ଅଗସ୍ତ୍ୟ ବିଦର୍ଭ-ରାଜାଙ୍କ କନ୍ୟା ଲୋପାମୁଦ୍ରାଙ୍କୁ ବିବାହ କରିଥିଲେ, ଯିଏ ଜଣେ ସୁପଣ୍ଡିତା ତଥା ବେଦଜ୍ଞ ଥିଲେ । ଅଗସ୍ତ୍ୟଙ୍କ ବିଷୟରେ କୁହାଯାଏ ଯେ ଏକଦା ସେ ନିଜର ମନ୍ତ୍ର ଶକ୍ତି ବଳରେ ସମୁଦ୍ରର ସମସ୍ତ ଜଳ ପିଇଦେଇଥିଲେ । ତାଙ୍କ ମନ୍ତ୍ରଶକ୍ତି ବଳରେ ବିନ୍ଧ୍ୟାଞ୍ଚଳ ପର୍ବତଙ୍କୁ ନତମସ୍ତକ ହେବାକୁ ପଡ଼ିଥିଲା। ଅଗସ୍ତ୍ୟଙ୍କ ଆଶ୍ରମ ମହର୍ଷି ଅଗସ୍ତ୍ୟଙ୍କର ଭାରତରେ ଅନେକ ଆଶ୍ରମ ଅଛି । ଏହି ମୁଖ୍ୟ ଆଶ୍ରମଗୁଡ଼ିକ ମଧ୍ୟରୁ କେତେକ ଉତ୍ତରପ୍ରଦେଶ, ମହାରାଷ୍ଟ୍ର ଏବଂ ତାମିଲନାଡୁରେ ଅଛି । ତନ୍ମଧ୍ୟରୁ ଗୋଟିଏ ହେଉଛି ଉତ୍ତରାଖଣ୍ଡର ରୁଦ୍ରପ୍ରୟାଗ ଜିଲ୍ଲାର ଅଗସ୍ତ୍ୟମୁନି ନାମକ ସହରରେ । କଥିତ ଅଛି, ମହର୍ଷି ଏଠାରେ ତପ କରି ଆତାପି-ବାତାପି ନାମକ ଦୁଇ ରାକ୍ଷସଙ୍କ ବଧ କରିଥିଲେ । ବର୍ତ୍ତମାନ ମୁନିଙ୍କ ଆଶ୍ରମ ସ୍ଥାନରେ ଏକ ମନ୍ଦିର ରହିଛି । ଅଦ୍ୟାପି ନିକଟସ୍ଥ ଅନେକ ଗ୍ରାମରେ ମୁନିଙ୍କୁ ନିଜର ଈଷ୍ଟଦେବ ରୂପେ ଲୋକେ ସମ୍ମାନ ଦିଅନ୍ତି । ଦ୍ୱିତୀୟ ଆଶ୍ରମଟି ମହାରାଷ୍ଟ୍ରର ନାଗପୁର ଜିଲ୍ଲାରେ ଅଛି । ମହର୍ଷି ରାମାୟଣ କାଳରେ ଏଠାରେ ବାସ କରୁଥିଲେ । ରାମଙ୍କ ଗୁରୁ ମହର୍ଷି ବଶିଷ୍ଠଙ୍କ ଆଶ୍ରମ ନିକଟରେ ହିଁ ଅଗସ୍ତ୍ୟଙ୍କ ଆଶ୍ରମ ଥିଲା । ଗୁରୁ ବଶିଷ୍ଠଙ୍କ ନିର୍ଦ୍ଦେଶରେ ହିଁ ଶ୍ରୀ ରାମ ଶପଥ ଗ୍ରହଣ କରିଥିଲେ ମୁନି ଋଷିଙ୍କୁ ନିର୍ଯାତନା ଦେଉଥିବା ରାକ୍ଷସମାନଙ୍କୁ ବଧ କରିବା ପାଇଁ । ଏହି କାର୍ଯ୍ୟ ପାଇଁ ମହର୍ଷି ଅଗସ୍ତ୍ୟ ଶ୍ରୀ ରାମଙ୍କୁ କେବେ ସରୁ ନ ଥିବା ଏକ ଦୁର୍ଲଭ ତୀରମୁଣି ପ୍ରଦାନ କରିଥିଲେ । ଅନ୍ୟ ଏକ ଆଶ୍ରମ ତାମିଲନାଡୁର ତିରୁପତିଠାରେ ଅଛି । ପୌରାଣିକ କିମ୍ବଦନ୍ତୀ ଅନୁଯାୟୀ, ଏକଦା ମହର୍ଷିଙ୍କ ଶିଷ୍ୟ ଥିବା ବିନ୍ଧ୍ୟାଞ୍ଚଳ ପର୍ବତର ଗର୍ବ ବହୁତ ବୃଦ୍ଧି ପାଇଥିଲା ଏବଂ ସେ ନିଜର ଉଚ୍ଚତାକୁ ବହୁଗୁଣିତ କରିଦେଇଥିଲେ । ଏହି କାରଣରୁ ସୂର୍ଯ୍ୟ କିରଣ ପୃଥିବୀରେ ପହଞ୍ଚି ପାରୁ ନ ଥିଲା । ପୃଥିବୀର ଜୀବ ସମସ୍ତ ଏଥିରେ ଭୟଭୀତ ହୋଇ ପଡ଼ିଲେ । ସମସ୍ତ ଦେବତା ମହର୍ଷି ଅଗସ୍ତଙ୍କୁ ବୁଝାଇ ଏହାର ସମାଧାନ୍ହା କରିବାକୁ ପ୍ରାର୍ଥନା କଲେ । ମହର୍ଷି ବିନ୍ଧ୍ୟାଞ୍ଚଳ ପର୍ବତକୁ କହିଥିଲେ ଯେ ତାଙ୍କୁ ତପ କରିବାକୁ ଦକ୍ଷିଣକୁ ଯିବାକୁ ପଡିବ, ତେଣୁ ତାଙ୍କୁ ରାସ୍ତା ଦେବାକୁ ହେବ । ବିନ୍ଧ୍ୟାଞ୍ଚଳ ପର୍ବତ ମୁନିଙ୍କ ପାଦତଳେ ପ୍ରଣାମ କଲେ, ମୁନି ତାଙ୍କୁ ଫେରିବା ପର୍ଯ୍ୟନ୍ତ ପ୍ରଣାମ ଅବସ୍ଥାରେ ରହିବାକୁ କହିଥିଲେ ଏବଂ ପର୍ବତ ପାର ହୋଇ ଦକ୍ଷିଣକୁ ଯାଇଥିଲେ । ଏହା ପରେ ସେ ସେଠାରେ ଏକ ଆଶ୍ରମ ତିଆରି କଲେ ଏବଂ ତପ କଲେ ଏବଂ ସେଠାରେ ରହିବାକୁ ଲାଗିଲେ ।
ପାତୁର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆକୋଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାତୁର ୨୦.୪୬୦୯ ଉତ୍ତର ଅକ୍ଷାଂଶ ଓ ୭୬.୯୩୭୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୯୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାତୁର ସହରର ମୋଟ ଜନସଂଖ୍ୟା ୨୦୫୩୧ ଅଟେ । ସେଥି ମଧ୍ୟରୁ ୫୧.୮୮% ଜଣ ପରୁଷ ହୋଇଥିବା ବେଳେ ୪୮.୧୨% ଜଣ ନାରୀ ଅଟନ୍ତି । ପାତୁରର ସାକ୍ଷରତା ହାର ୭୧.୮୩% ଅଟେ । ଏହା ଜାତୀୟ ହାରଠାରୁ -୬.୯୯% ପ୍ରତିଶତ କମ ଅଟେ । ସେଥିରୁ ୩୯.୮୬% ପ୍ରତିଶତ ପୁରୁଷ ଓ ୩୧.୯୭% ନାରୀ ଅଟନ୍ତି । ୧୫.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପାତୁରର ସରକାରୀ ଭାଷା ଅଟେ ।
ଦିବ୍ୟଶଙ୍କର ମିଶ୍ର  (ଜନ୍ମ: ୧୫ ଜୁଲାଇ ୧୯୬୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦିବ୍ୟଶଙ୍କର ମିଶ୍ର ୧୯୬୮ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଭୂତି ଭୂଷଣ ମିଶ୍ର । ଫେବୃଆରୀ ୨୦୨୩ରେ ସେ ପ୍ରିୟଙ୍କା ଅଗସ୍ତିଙ୍କୁ ବିବାହ କରିଥିଲେ । ରାଜନୈତିକ ଜୀବନ ଦିବ୍ୟଶଙ୍କର ମିଶ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରୁ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି ।
ପାହାଡ଼ର ଲୁହ  (ଇଂରାଜୀ: ) ୨୦୧୫ ମସିହାରେ ମୁକ୍ତିଲାଭ କରିଥିବା ଏକ କୋଶଳୀ ଭାଷାର ଚଳଚ୍ଚିତ୍ର  । ସବ୍ୟସାଚୀ ମହାପାତ୍ର ଏହି ଚଳଚ୍ଚିତ୍ରଟିର ନିର୍ଦ୍ଦେଶକ ଥିଲେ । ୬୩ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ଏହି ଚଳଚ୍ଚିତ୍ରଟି  'ଶ୍ରେଷ୍ଠ ଓଡ଼ିଆ ଚଳଚ୍ଚିତ୍ର' ' ପୁରସ୍କାର ଲାଭ କରିଥିଲା । ଅଭିନୟ ଲୋଚନୀ ବାଗ୍ ଶରତ ପୂଜାରୀ ଅଶ୍ରୁମୋଚନ ମହାନ୍ତି ଅଶୋକ ମିଶ୍ର ସ୍ୱାତୀ ରାୟ କାହାଣୀ ଚଳଚ୍ଚିତ୍ରଟି, କୋରାପୁଟ ଜିଲ୍ଲାରେଔଦଗୀକରଣ ଯୋଗୁ ପରଜା ଜନଜାତୀ ଲୋକଙ୍କର ବିସ୍ଥାପନ ଜନୀତ ସମସ୍ୟା ଉପରେ ପର୍ଯ୍ୟବସିତ ଥିଲା । ନିୟମଗିରୀ ପର୍ବତମାଳାରେ ଚାଲିଥିବା ବ୍ୟାପକ ମାଇନିଂ ଓ ସେଠାକାର ଜନଜାତୀମାନଙ୍କର ବିଦ୍ରୋହ ଏହି ଚଳଚ୍ଚିତ୍ରରେ ଦର୍ଶା ଯାଇଥିଲା । ପ୍ରଯୋଜନା ୧୯୯୦ ମସିହାରୁ ଏହି ଚଳଚ୍ଚିତ୍ରରେ କାମ ଆରମ୍ଭ କରାଯାଇଥିଲା । କିନ୍ତୁ କୌଣସି ଅସୁବିଧା ବଶତଃ କାମ ୨୫ବର୍ଷ ଧରି ବନ୍ଦ ରହିଥିଲା ଓ ୨୦୧୫ ମସିହା ଜୁନ ମସିହାରେ ପୁଣି କାମ ଆରମ୍ଭ ହୋଇଥିଲା । ନିର୍ଦ୍ଦେଶକ ସବ୍ୟସାଚୀ, ସମସ୍ତ ଜୀବିତ କଳାକାର ଓ ଆଗରୁ ସୁଟିଂ ସରିଥିବା ଦୃଶ୍ୟ ଚଳଚ୍ଚିତ୍ରରେ ରଖିଥିଲେ । ଚଳଚ୍ଚିତ୍ରଟି ମୁଖ୍ୟତଃ କଳାହାଣ୍ଡି ଓ କୋରାପୁଟ ଜିଲ୍ଲାରେ ସୁଟିଂ କରାଯାଇଥିଲା ।
ଶଶିଭୂଷଣ ରାୟ  (୧୮୭୬ - ୧୯୫୩) ଜଣେ ପ୍ରସିଦ୍ଧ ଓଡ଼ିଆ କବି ଥିଲେ  । ତାଙ୍କର ରଚନା ପ୍ରଧାନତଃ ପ୍ରକୃତି ବର୍ଣ୍ଣନା ତଥା ଭ୍ରମଣ କାହାଣୀକୁ ଭିତ୍ତି କରି ଥିଲା । ସେ ସାହିତିକ୍ୟ ରାଧାନାଥ ରାୟଙ୍କ ପୁତ୍ର ଥିଲେ ।
ପ୍ରଫୁଲ୍ଲ ଚନ୍ଦ୍ର ମହାପାତ୍ର ଜଣେ ଭାରତୀୟ ପ୍ରାଧ୍ୟାପକ ଓ ଲେଖକ । ସେ ଓଡ଼ିଶାର କୋରାପୁଟସ୍ଥିତ ବିଶ୍ଳେଷଣାତ୍ମକ ଆଦିବାସୀ ଗବେଷଣା ପରିଷଦର ମୁଖ୍ୟ ଓ ଏଠାରୁ ପ୍ରକାଶିତ ଟ୍ରାଇବାଲ ଷ୍ଟଡିଜ ଜର୍ଣ୍ଣାଲର ସମ୍ପାଦକ । ତାଙ୍କର ଗବେଷଣା ଓ ଅଧ୍ୟାପନା ମୁଖ୍ୟତଃ ଓଡ଼ିଶାର ଦକ୍ଷିଣାଞ୍ଚଳର ଆଦିବାସୀ ଜନଜାତିମାନଙ୍କ ଭାଷା, ସଂସ୍କୃତି, ଜନଜୀବନ ଓ ଅର୍ଥନୈତିକ ଅବସ୍ଥା ଓ ଅସୁବିଧା ଆଦି ଉପରେ ଭିତ୍ତିକରି । ରଚନାବଳୀ -  (2009) : ,:  ୧୯୯୧   (୧୯୮୭) :  ୧୯୮୧   (୧୯୮୦) ବିଶ୍ଳେଷଣାତ୍ମକ ଆଦିବାସୀ ଗବେଷଣା ପରିଷଦ ପ୍ରଫୁଲ୍ଲ ଚନ୍ଦ୍ର ମହାପାତ୍ର ବିଶ୍ଳେଷଣାତ୍ମକ ଆଦିବାସୀ ଗବେଷଣା ପରିଷଦର  (କୋଟ୍ସ) ମୁଖ୍ୟ ଓ ଏଠାରୁ ପ୍ରକାଶିତ ଟ୍ରାଇବାଲ ଷ୍ଟଡିଜ ଜର୍ଣ୍ଣାଲର ସମ୍ପାଦକ  । କୋଟ୍ସ ୧୯୯୨ ମସିହାରେ ପ୍ୟାରୀମୋହମ ମହାପାତ୍ରଙ୍କଦ୍ୱାରା ସ୍ଥାପିତ ହୋଇଥିଲା ଓ ୧୯୯୩ ମସିହା ଜାନୁଆରୀ ୯ ତାରିଖରେ ଓଡ଼ିଶାର ତତ୍କାଳୀନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକ ଏହାକୁ ଉଦଘାଟନ କରିଥିଲେ । ସେ ଏହି ଅନୁଷ୍ଠାନ ଅନୁସୂଚିତ ଜାତି ଓ ଜନଜାତିଙ୍କ ଭାଷା, ସଂସ୍କୃତି ଓ ଜନଜୀବନ ଆଦି ଉପରେ ଗବେଷଣା ଓ ପ୍ରଶିକ୍ଷଣ ପ୍ରଦାନ ଏବଂ ଏମ.ଫିଲ୍ ଓ ଡକ୍ଟରେଟ ଉଚ୍ଚଶିକ୍ଷା ଆଦିର ପରିଚାଳନା କରିଥାନ୍ତି ।
ଅରୁଣିମା ସିହ୍ନା‌  (ଜନ୍ମ: ୨୦ ଜୁଲାଇ ୧୯୮୯) ଭାରତର ଜଣେ ଜାତୀୟ ସ୍ତରର ପୂର୍ବତନ ଭଲୀବଲ ଖେଳାଳି ଏବଂ ଏଭରେଷ୍ଟ ଶିଖର ଉପରକୁ ଚଢିବାରେ ଭିନ୍ନକ୍ଷମ ପ୍ରଥମ ଭାରତୀୟ ମହିଳା ଅଟନ୍ତି  । ପ୍ରାରମ୍ଭିକ ଜୀବନ ଓ ବୃତ୍ତି ଅରୁଣିମା ଏକ କାୟସ୍ଥ ପରିବାରରୁ ଅଟନ୍ତି । ସେ ଉତ୍ତରପ୍ରଦେଶର କେ.ଆମ୍ବେଦକାର ନଗରର ବାସିନ୍ଦା ଅଟନ୍ତି ଏବଂ ସେ ୨୦୧୨ ମସିହାରୁ କେନ୍ଦ୍ରୀୟ ଶିଳ୍ପ ସୁରକ୍ଷା ବଳ  (ସିଏସଏଫ)ରେ ହେଡ କନେଷ୍ଟବଳ ଭାବରେ କାର୍ଯ୍ୟ କରିଆସୁଛନ୍ତି  । ଟ୍ରେନ ଦୁର୍ଘଟଣା ୧୨ ଏପ୍ରିଲ ୨୦୧୧ ମସିହାରେ, ଅରୁଣିମାଙ୍କ ବ୍ୟାଗ ଓ ସୁନା ଟାଣିବାକୁ ଉଦ୍ୟମ କରୁଥିବା ବେଳେ କିଛି ଅପରାଧୀଙ୍କଦ୍ୱାରା ବରେଲି ନିକଟ ପଦ୍ମାବତୀ ଏକ୍ସପ୍ରେସରୁ ଅରୁଣିମାଙ୍କୁ ଫିଙ୍ଗି ଦିଆଯାଇଥିଲା , ଯେଉଁଥିପାଇଁ ସେ ଗୋଟେ ଗୋଡ଼ ହରାଇଥିଲେ। ଉଦ୍ୟମ ଅପରାଧୀଙ୍କଦ୍ୱାରା ଫୋପାଡ଼ି ଦିଆଯିବା ହେତୁ ଗୋଡ଼ ହରାଇବା ସତ୍ତ୍ୱେ ଅରୁଣିମା ୨୧ ମଇ ୨୦୧୩ ମସିହାରେ ଦୁନିଆର ସର୍ବୋଚ୍ଚ ଶିଖର ମାଉଣ୍ଟ ଏଭରେଷ୍ଟ  (୨୯୦୨୮ ଫୁଟ)କୁ ମାପ କରି ଏକ ନୂତନ ଇତିହାସ ସୃଷ୍ଟି କରିଥିଲେ । ସେ ପ୍ରଥମ ଭିନ୍ନକ୍ଷମ ମହିଳା ଯିଏ ହେବାର ରେକର୍ଡ ନିଜ ନାମରେ କରିନେଇଥିଲେ । ଟ୍ରେନ ଦୁର୍ଘଟଣା ପୂର୍ବରୁ ସେ ବିଭିନ୍ନ ଜାତୀୟ ପ୍ରତିଯୋଗିତାରେ ରାଜ୍ୟ ଭଲିବଲ ଏବଂ ଫୁଟବଲ ଦଳକୁ ପ୍ରତିନିଧିତ୍ୱ କରିଥିଲେ । ସମ୍ମାନ ଓ ପୁରସ୍କାର ଉତ୍ତରପ୍ରଦେଶର ସୁଲତାନପୁର ଜିଲ୍ଲାର ଭାରତ ଭାରତୀ ସଂସ୍ଥା ବିଶ୍ୱର ସର୍ବୋଚ୍ଚ ଶିଖର ଏଭରେଷ୍ଟ ପର୍ବତରେ ତ୍ରିରଙ୍ଗା ଉତ୍ତୋଳନ କରିଥିବା ଏହି ଭିନ୍ନକ୍ଷମ ମହିଳାଙ୍କୁ ସୂର୍ଯ୍ୟପୁର ରତ୍ନ ପୁରସ୍କାର ପ୍ରଦାନ କରିବାକୁ ଘୋଷଣା କରାଯାଇଥିଲା । ୨୦୧୬ ମସିହାରେ ଅରୁଣିମା ସିହ୍ନାଙ୍କୁ ଆମ୍ବେଦକର ନଗର ମହୋତ୍ସବ ସମିତିଦ୍ୱାରା ଆମ୍ବେଦକର ନଗର ରତ୍ନ ପୁରସ୍କାର ପ୍ରଦାନ କରାଯାଇଥିଲା ।
ଅନନ୍ତ ଚରଣ ତ୍ରିପାଠୀ  (୯ ମାର୍ଚ୍ଚ ୧୯୨୧ - ୨୩ ଡିସେମ୍ବର ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନନ୍ତ ଚରଣ ତ୍ରିପାଠୀ ୧୯୨୧ ମସିହାର ମାର୍ଚ୍ଚ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ସୁଶୀଳା ତ୍ରିପାଠୀ । ଅନନ୍ତଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ୍ । ରାଜନୈତିକ ଜୀବନ ଅନନ୍ତ ଚରଣ ତ୍ରିପାଠୀ ଓଡ଼ିଶା ବିଧାସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ବିଜୟୀ ହୋଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅନନ୍ତ ଚରଣ ତ୍ରିପାଠୀ ୨୦୦୪ ମସିହାର ଡିସେମ୍ବର ମାସ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ପାଳୁଅ  (ବୈଜ୍ଞାନିକ ନାମ ) ଏକ ଗୁଳ୍ମ ଜାତୀୟ ଉଦ୍ଭିଦ ।ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଗୁଳ୍ମ । ଏହି ପରିବାରରେ ଏହାର ଏକ ନିକଟ ସଦସ୍ୟ ହଳଦି।ଏହି ପ୍ରଜାତି ଭାରତୀୟ ଉପମହଦ୍ୱିପର ଏକ ସ୍ଥାନୀୟ ଉଦ୍ଭିଦ। ଏହାର ଇଂରାଜୀ ନାମ  ଈଶ୍ଟ ଈନ୍ଡିଆନ୍ ଆରାରୁଟ୍  । ଅନେକ ପ୍ରାଚ୍ୟ ସମାଜରେ ଏହାର ଏକ ଗୁରୁତ୍ୱପୂର୍ଣ୍ଣ ସ୍ଥାନ ରହିଛି. ବର୍ଣ୍ଣନା ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଏକ ସପୁଷ୍ପକ ଗୁଳ୍ମ। ଏକ ଭୁନିମ୍ନସ୍ଥ କନ୍ଦ   ବା ଏକ ରୂପାନ୍ତରିତ କାଣ୍ଡରୁ ଏହି ଉଦ୍ଭିଦ ଜନ୍ମିଥାଏ । ଅତିବେଶୀରେ .9 1.2  3.0 3.9   ପର୍ଯ୍ୟନ୍ତ ଉଚ୍ଚତାରେ ବଢୁଥିବା ଏହି ଗଛର କାଣ୍ଡ ଖୁବ ଛୋଟ ଓ ସେଥିରୁ ଗୋଛାଏ ସିଧା ପତ୍ର ବାହାରିଥାଏ । ପତ୍ର ଫୁଟେରୁ ଅଧିକ ଦୈର୍ଘ୍ୟ ଓ ୪-୫ ଇଞ୍ଚ ପ୍ରସ୍ଥ ବିଶିଷ୍ଟ । ଏହାର ପତ୍ରର ଗନ୍ଧ ଏବଂ ସ୍ୱାଦ ହଳଦୀ ପତ୍ର ପରି  ଏହା ଏକ ବାରମାସୀ ଉଦ୍ଭିଦ। ଧଳା ଓ ଆଂଶିକ ହଳଦିଆ ରଙ୍ଗର ଫୁଲଗୁଡ଼ିକ ଏକ କଣ୍ଟାଳିଆ ସ୍ତବକରୁ ବାହାରିଥାଆନ୍ତି । ଫୁଲଗୁଡିକ ମଧ୍ୟମ ଆକାରର ଓ ଓ ଏହାର ଫଳ ହୋଇନଥାଏ । କନ୍ଦରୁ ହିଁ ବଂଶବିସ୍ତାର ହୋଇଥାଏ । ପାଳୁଅ ଗଛରେ ସାଧାରଣତ ଜୁଲାଇରୁ ଅଗଷ୍ଟ ମାସ ପର୍ଯ୍ୟନ୍ତ  (ବର୍ଷା ଋତୁ ଆରମ୍ଭରେ) ଫୁଲ ଫୁଟିଥାଏ  । ପତ୍ରଗୁଡିକ ସମ୍ପୂର୍ଣ୍ଣରୂପେ ବିକଶିତ ହେବାର ସୁଯୋଗ ପାଇବା ପୂର୍ବରୁ, ଏବଂ ପତ୍ରଗୁଡିକ ସମ୍ପୂର୍ଣ୍ଣ ବିକଶିତ ହେବା ପରେ ମଧ୍ୟ ଫୁଲ ଫୁଟିଥାଏ  ପାଳୁଅ ଗଛର ମୁଖ୍ୟ ଅଂଶ ଏହାର, କନ୍ଦ । ଏହା 1.5  (4.9 ) ପର୍ଯ୍ୟନ୍ତ ବଢିପାରେ  । . ଏହି କନ୍ଦ ଉଭୟ ଖାଦ୍ୟ ଓ ଔଷଧ ଭାବେ ବ୍ୟବହୃତ ହୁଏ  ପାଳୁଅ ଗଛର ବଂଶବିସ୍ତାର କନ୍ଦଦ୍ୱାରା ହୋଇଥାଏ. ବଣ୍ଟନ ପାଳୁଅ ଗଛ ପ୍ରାୟ ଜଙ୍ଗଲରେ ଦେଖିବାକୁ ମିଳେ. ଏହା ଭାରତର ଅନେକ ରାଜ୍ୟ ଯଥା ଆନ୍ଧ୍ରପ୍ରଦେଶ, ହିମାଚଳପ୍ରଦେଶ , ଓଡ଼ିଶା , ମଧ୍ୟପ୍ରଦେଶ ,ମହାରାଷ୍ଟ୍ର , ଛତିଶଗଡ଼ , ତାମିଲନାଡୁ ଓ କେରଳରେ ଦେଖ ଯାଏ । ଏହା ମ୍ୟାମାର, ଲାଓସ, ନେପାଳ, ଓ ପାକିସ୍ତାନ୍ ମଧ୍ୟ ଦେଖା ଯାଏ. ବ୍ୟବହାର ପ୍ରାଚ୍ୟ ସମାଜରେ ଏହା ସାଧାରଣତଃ ଖାଦ୍ୟ ଏବଂ ଚିକିତ୍ସାରେ ବ୍ୟବହୃତ ହୁଏ  ପାଳୁଆର କନ୍ଦ ଏକ ଶ୍ୱେତସାରଯୁକ୍ତ ଖାଦ୍ୟଭାବେ ବ୍ୟବହୃତ ହୁଏ  ପାଳୁଅରୁ ତିଆରି ଖିରି ଶିଶୁମାନଙ୍କ ପାଇଁ ଏକ ପୁଷ୍ଟିକର ଖାଦ୍ୟ ଭାବରେ ବ୍ୟବହୃତ ହୁଏ  ଏହା ଏକ ପ୍ରାଥମିକ ଉପାଦାନ ଭାବରେ ପାଳୁଅ ଲଡୁ, କେକ୍, ଆରାରୁଟ୍ ବିସ୍କୁଟ୍ , ଓ ପୁଡିଙ୍ଗ୍ ବ୍ୟବହୃତ ହୁଏ
ରାଇବୋଫ୍ଲାଭିନ  (ଇଂରାଜୀ ଭାଷାରେ , ଅନ୍ୟ ନାମ ଭିଟାମିନ ବି୨ ବା ଜୀବସାର ଖ୨/ 2) ଏକ ଭିଟାମିନ ବା ଜୀବସାର ଯାହା ଖାଦ୍ୟରେ ଅଥବା ଖାଦ୍ୟ ଅନୁପୂରକରେ   ଥାଏ  । ରାଇବୋଫ୍ଲାଭିନ ଅଭାବ ଥିଲେ ତାହାର ଚିକିତ୍ସା ବା ପ୍ରତିଷେଧ ନିମନ୍ତେ ଦିଆଯାଏ ଓ ଅଧକପାଳି ରୋଗର ପ୍ରତିଷେଧ ନିମନ୍ତେ ମଧ୍ୟ ଦିଆଯାଏ । ଏହା ପାଟିରେ ବା ଇଞ୍ଜେକସନ ଆକାରରେ ଦିଆଯାଏ । ଦେହ ଏହାକୁ ଉତ୍ତମରୂପେ ସ‌ହ୍ୟ କରିପାରେ । ସାଧାରଣ ମାତ୍ରାରେ ରାଇବୋଫ୍ଲାଭିନ ଦେଲେ ଗର୍ଭାବସ୍ଥାରେ ନିରାପଦ ରହେ । ଜୀବସାର ଖ ଦଳର ରାଇବୋଫ୍ଲାଭିନ ଏକ ସଦସ୍ୟ । ଜୀବକୋଷ ଶ୍ୱାସକ୍ରିୟା ନିମନ୍ତେ ଏହା ଆବଶ୍ୟକ ହୁଏ । ଅଣ୍ଡା, ସବୁଜ ପନିପରିବା , ଦୁଧ ଓ ମାଂସରେ ଏହି ଜୀବସାର ଥାଏ । ସନ ୧୯୨୦ରେ ରାଇବୋଫ୍ଲାଭିନ ଆବିଷ୍କୃତ ହେବାପରେ ସନ ୧୯୩୩ରେ ପୃଥକ କରାଯାଇଥିଲା ଓ ପ୍ରଥମେ ସନ ୧୯୩୫ରେ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ବିନା ପ୍ରେସକ୍ରିପସନରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଅନୁପୂରକର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । କେତେକ ଦେଶରେ ଶସ୍ୟରେ ଏହାକୁ ଯୋଗ କରାଯାଇଥାଏ ।
ତୁମେ ହିଁ ସାଥୀ ମୋର, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସୁରେଶ ଭରଲା‌ୱାଲା, ବିଜୟ ଖଣ୍ଡେୱାଲା, ରମେଶ ବର୍ମା ଆଦି ପ୍ରଯୋଜକମାନେ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ସୁରେନ୍ଦ୍ର ମହାନ୍ତି ଏହି କଥାଚିତ୍ରଟିର ନିର୍ଦ୍ଦେନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ, ଦୁଷ୍ମନ୍ତ ପଣ୍ଡା ଓ ଅନୁ ଚୌଧୁରୀ । ହେମନ୍ତ ଦାସ, ମିହିର ଦାସ, ରାଇଚରଣ ଦାସ, ଅପରାଜିତା ମହାନ୍ତି, ଅଶ୍ରୁମୋଚନ ମହାନ୍ତି, ସ୍ମିତା ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ଅଭିନୟ ଅରିନ୍ଦମ ରାୟ ଦୁଷ୍ମନ୍ତ ପଣ୍ଡା ଅନୁ ଚୌଧୁରୀ ହେମନ୍ତ ଦାସ ମିହିର ଦାସ ରାଇଚରଣ ଦାସ ଅପରାଜିତା ମହାନ୍ତି ଅଶ୍ରୁମୋଚନ ମହାନ୍ତି ସ୍ମିତା ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର, ସରୋଜ ପଟ୍ଟନାୟକ, ବାସୁଦେବ ରଥ । ଅନ୍ତର୍ଜାମୀ ମିଶ୍ର, ସୁରେନ୍ଦ୍ର ମହାନ୍ତି, ନିଜମ୍, ବନବିହାରୀ ପଣ୍ଡା, ସରୋଜ ପଟ୍ଟନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ବିଜୟ ଜେନା, ମାଧବ, ସିଦ୍ଧାର୍ଥ ମିଶ୍ର, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁସ୍ମିତା ଦେବ  (ଜନ୍ମ: ୨୫ ସେପ୍ଟେମ୍ବର ୧୯୭୨) ଜଣେ ଭାରତୀୟ ରାଜନେତା ତଥା ପଶ୍ଚିମବଙ୍ଗର ରାଜ୍ୟସଭାର ସଦସ୍ୟ ଏବଂ ସେ ସର୍ବଭାରତୀୟ ତୃଣମୂଳ କଂଗ୍ରେସର ସଦସ୍ୟ ଅଟନ୍ତି  । ଏହାପୂର୍ବରୁ ସେ ୨୦୧୪ ମସିହାରେ ହେବାକୁ ଥିବା ଭାରତୀୟ ସାଧାରଣ ନିର୍ବାଚନରେ  ଆସାମର ସିଲଚରରୁ ଭାରତ ସଂସଦର ନିମ୍ନ ଗୃହର ଲୋକ ସଭାକୁ ନିର୍ବାଚିତ ହୋଇଥିଲେ । ସେ  ଅଲ ଇଣ୍ଡିଆ ମହିଳା କଂଗ୍ରେସ ର ପୂର୍ବତନ ସଭାପତି ଅଟନ୍ତି । ସେ ୨୦୧୯ ଲୋକ ସଭା ନିର୍ବାଚନରେ  ବିଜେପି ପ୍ରାର୍ଥୀ ରାଜଦୀପ ରୟେଙ୍କୁ ଅଧିକ ଭୋଟରେ ହରାଇଥିଲେ । ପରେ ସେ ଭାରତୀୟ ଜାତୀୟ କଂଗ୍ରେସରୁ ଇସ୍ତଫା ଦେବା ସହ ୨୦୨୧ ମସିହାରେ ସର୍ବଭାରତୀୟ ତୃଣମୂଳ କଂଗ୍ରେସରେ ଯୋଗ ଦେଇଥିଲେ । ପ୍ରାରମ୍ଭିକ ଜୀବନ ସୁସ୍ମିତା ଭାରତୀୟ ଜାତୀୟ କଂଗ୍ରେସର ଅନୁଭବୀ ବ୍ୟକ୍ତି ସନ୍ତୋଶ ମୋହନ ଦେବ ଏବଂ ଆସାମ ବିଧାନ ସଭା ସିଲଚରର ବିଧାୟକ ବିଥିକା ଦେବଙ୍କ ଝିଅ ଅଟନ୍ତି । ତାଙ୍କ ପିତା ସଂସଦର ସଦସ୍ୟ ତଥା ଭାରତର କ୍ୟାବିନେଟ ମନ୍ତ୍ରୀ ଥିଲେ । ସେ ମିରାଣ୍ଡା ହାଉସ, ବାର-ଆଟ-ଲରୁ ବି.ଏ  (ଅନର୍ସ), ଦିଲ୍ଲୀ ବିଶ୍ୱବିଦ୍ୟାଳୟରୁ  (କର୍ପୋରେଟ୍ ଏବଂ ବାଣିଜ୍ୟିକ ଆଇନ)ର ଡିଗ୍ରୀ ହାସଲ କରିଥିଲେ  । ସେ  ଇନ୍ସ ଅଫ କୋର୍ଟ ସ୍କୁଲ ଅଫ ଲ , ଲଣ୍ଡନ ଏବଂ ବ୍ରିଟେନର  କିଙ୍ଗ କଲେଜ ଲଣ୍ଡନ ରେ ପଢିଥିଲେ ।
ବାନ୍ତି  ଅନ୍ୟ ନାମ ବମନ, ଉଦ୍‌ଗିରଣ, ଇଂରାଜୀରେ ଯାହା ଏମେସିସ୍ ଭାବରେ ମଧ୍ୟ ଜଣାଶୁଣା  ରୋଗରେ ପାଟି କିମ୍ବା ନାକ ଦେଇ ପେଟର ପଦାର୍ଥ ଅନିଚ୍ଛାକୃତ, ବାଧ୍ୟତାମୂଳକ ଭାବରେ ବହିଷ୍କାର ହୋଇଯାଏ  ଏହା ଅଇ ସହିତ ଜଡ଼ିତ ଏବଂ ସାଧାରଣତଃ ଦିନେ କିମ୍ବା ଦୁଇ ଦିନ ରହିଥାଏ  ଜଟିଳତା ମଧ୍ୟରେ ନିର୍ଜଳନ, ଶ୍ୱାସନଳୀ ଭିତରକୁ ପ୍ରବେଶ , ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା, ଦାନ୍ତର କ୍ଷତି ଏବଂ ଗ୍ରାସନଳୀ ଛିଣ୍ଡିଯାଇପାରେ  ପ୍ରତ୍ୟାବ‌ହନଠାରୁ ବା ରିଗର୍ଜିଟେସନଠାରୁ ବାନ୍ତି ଭିନ୍ନ, ସେହି ରିଗର୍ଜିଟେସନରେ ପେଟ କାମୁଡ଼ି ହୁଏନି ବା ଅଇ ହୁଏନି  ସାଧାରଣ କାରଣଗୁଡ଼ିକରେ ଗ୍ୟାଷ୍ଟ୍ରୋଏଣ୍ଟେରାଇଟିସ୍ ଏବଂ କିଛି ଔଷଧ କିମ୍ବା ବିଷାକ୍ତ ପଦାର୍ଥ ଅନ୍ତର୍ଭୁକ୍ତ  ଅନ୍ୟାନ୍ୟ କାରଣ ମଧ୍ୟରେ କାନାବିସ୍ ହାଇପରେମେସିସ୍ ସିଣ୍ଡ୍ରୋମ, ସାଇକ୍ଲିକ୍ ବାନ୍ତି ସିଣ୍ଡ୍ରୋମ, ଆନ୍ତ୍ରିକ ଅବରୋଧ, ହେପାଟାଇଟିସ୍, ଇଣ୍ଟାକ୍ରାନିଆଲ୍ ଚାପ, ମାଇଗ୍ରେନ୍, ଖାଇବା ବ୍ୟାଧି, ମଧୁମେହ କେଟୋଏସିଡୋସିସ୍, ଗତି ରୋଗ, ଅଇ ଏବଂ ବାନ୍ତି କିମ୍ବା ଗର୍ଭଧାରଣ, ଆପେଣ୍ଡିସାଇଟିସ ଏବଂ ଲାବିରିନ୍ଥାଇଟିସ୍ ଅନ୍ତର୍ଭୁକ୍ତ  ଶିଶୁମାନଙ୍କ କାରଣରେ ରିଫ୍ଲକ୍ସ, ଭଲଭୁଲସ୍, ପାଇଲୋରିକ ସ୍ଟେନୋସିସ, ମୂତ୍ରନଳୀ ସଂକ୍ରମଣ ଏବଂ ଇଣ୍ଟସସେପସନ ଅନ୍ତର୍ଭୁକ୍ତ ହୋଇପାରେ  ଚିକିତ୍ସାରେ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପିଇବାକୁ ଚେଷ୍ଟା କରାଯାଏ  ଲକ୍ଷଣଗୁଡିକର ଉନ୍ନତି ପାଇଁ ଆଣ୍ଟିଏମେଟିକ୍ସ ବ୍ୟବହାର କରାଯାଏ  ଯଦି ନିର୍ଜଳନ ଉପସ୍ଥିତ ଥାଏ, ଶିରାଭ୍ୟନ୍ତର ତରଳ ପଦାର୍ଥ ଉପଯୋଗୀ ହୋଇପାରେ  ଚିନ୍ତାଜନ‌କ ଲକ୍ଷଣ ମଧ୍ୟରେ ପେଟରେ ଯନ୍ତ୍ରଣା, ବାନ୍ତିରେ ରକ୍ତ, ପ୍ରବଳ ମୁଣ୍ଡବିନ୍ଧା, ନିର୍ଜଳନ ଏବଂ ସବୁଜ ବାନ୍ତି ଅନ୍ତର୍ଭୁକ୍ତ  ଅଷ୍ଟ୍ରେଲିଆରରେ ବାନ୍ତି ଯୋଗୁ ପରିବାର ଚିକିତ୍ସକଙ୍କ ପାଖକୁ ପ୍ରାୟ ୧.୬% ଲୋକ ଚିକିତ୍ସା ପାଇଁ ଯାଆନ୍ତି
କୈଳାଶ ଚନ୍ଦ୍ର ମହାପାତ୍ର  (ଜନ୍ମ: ୨ ମାର୍ଚ୍ଚ ୧୯୪୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କୈଳାଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି । ୧୯୮୦ ଓ ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୈଳାଶ ଚନ୍ଦ୍ର ମହାପାତ୍ର ୧୯୪୫ ମସିହାର ମାର୍ଚ୍ଚ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଂଶୀଧର ମହାପାତ୍ର ଏବଂ ପତ୍ନୀଙ୍କ ନାମ ସୁଶୀଳା ମହାପାତ୍ର । ରାଜନୈତିକ ଜୀବନ କୈଳାଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି ।
ପ୍ରମୋଦ କୁମାର ଶତପଥୀ, ଜଣେ ଅଶୋକ ଚକ୍ର ବିଜେତା ପୋଲିସ ଅଧିକାରୀ ଥିଲେ । ସେ ଓଡ଼ିଶା ପୋଲିସ ଅଧିନରେ ଥିବା ଓଡ଼ିଶା ସ୍ପେସିଆଲ ଆର୍ମଡ଼ ଫୋର୍ସ ପୋଲିସର ସ୍ପେସିଆଲ ଅପରେସନ ଗ୍ରୁପରେ ଜଣେ ଆସିଷ୍ଟାଣ୍ଟ କମାଣ୍ଡାଣ୍ଟ ଥିଲେ । ୨୦୦୯ରେ ତାଙ୍କ ଅଶୋକ ଚକ୍ର ସମ୍ମାନରେ ସମ୍ମାନୀତ କରାଯାଇଥିଲା । ବୀରତାପୂର୍ଣ୍ଣ କାର୍ଯ୍ୟ ୨୦୦୮ ମସିହା ଫେବୃଆରୀ ୧୫ ତାରିଖରେ, ୫୦୦ ଜଣ ସଶସ୍ତ୍ର ନକ୍ସଲ ପୋଲିସ ଉପରେ ଆକ୍ରମଣ କରିଥିଲେ । ସେହି ଆକ୍ରମଣକାରୀ ନକ୍ସଲମାନେ ନୟାଗଡ଼ ଜିଲ୍ଲାର ଜଙ୍ଗଲରେ ଲୁଚିଥିବା ଖବର ପାଇଥିଲେ ପ୍ରମୋଦ । ସେ ନିଜ ସହିତ ୨୦ଜଣ ପୋଲିସ କର୍ମୀଙ୍କୁ ସାଥିରେ ନେଇ ସେହି ନକ୍ସଲମାନଙ୍କ ଉପରେ ଆକ୍ରମଣ କରିଥିଲେ । ନକ୍ସଲମାନଙ୍କ ସହିତ ଏହି ଯୁଦ୍ଧର ନେତୃତ୍ୱ ନେଇଥିଲେ ପ୍ରମୋଦ । ଏହି ଯୁଦ୍ଧରେ ପ୍ରମୋଦ ସହିଦ ହୋଇଥିଲେ । ଅଶୋକ ଚକ୍ର ସମ୍ମାନ ପ୍ରମୋଦଙ୍କର ଏହି ବୀରତାପୂର୍ଣ୍ନ କାର୍ଯ୍ୟପାଇଁ ୨୦୦୯ ମସିହା ସାଧାରଣତନ୍ତ୍ର ଦିବସ  (ଭାରତ) ଦିବସରେ ରାଷ୍ଟ୍ରପତି ପ୍ରତିଭା ପାଟିଲ, ତାଙ୍କୁ ଅଶୋକ ଚକ୍ର ସମ୍ମାନରେ ସମ୍ମାନୀତ କରିଥିଲେ  ।
ଟ୍ରାଇସାଇକ୍ଲିକ ଆଣ୍ଟଡିପ୍ରେସାଣ୍ଟ ଓଭରଡୋଜ  (ଇଂରାଜୀ ଭାଷାରେ ) ଏକ ବିଷକ୍ରିୟା ଯାହା ଅତ୍ୟଧିକ ଟ୍ରାଇସାଇକ୍ଲିକ ଆଣ୍ଟଡିପ୍ରେସାଣ୍ଟ   ବା   ଟାଇପର ଔଷଧ ସେବନ କଲେ ଦେଖାଯାଏ । ଏହାର ଲକ୍ଷଣ: ଅତିରିକ୍ତ ଜ୍ୱର, ଝାପସା ଦୃଷ୍ଟି, ବିସ୍ଫାରିତ ଆଖି ପୁତଳା  , ନିଦୁଆ ଭାବ, ଦ୍ୱନ୍ଦ, ବାତ  , ଟାକିକାର୍ଡ଼ିଆ   ଓ ହୃଦ୍‌ରୋଧ । ଔଷଧ ସେବନର ୬ଘଣ୍ଟା ମଧ୍ୟରେ କିଛି ଲକ୍ଷଣ ନ ବାହାରିଲେ ତା 'ପରେ କିଛି ହେବା ସମ୍ଭାବନା କମ୍ ରହେ । ଆତ୍ମହତ୍ୟା ବା ଦୁର୍ଘଟଣା କାରଣରୁ ଟିସିଏ ମାତ୍ରାଧିକ ହୋଇପାରେ । ଟକ୍ସିକ ଡୋଜ ବା ବିଷାକ୍ତ ମାତ୍ରା ନିର୍ଦ୍ଦିଷ୍ଟ ଟିସିଏ ଉପରେ ନିର୍ଭର କରେ । ଡେସିପ୍ରାମିନ  , ନରଟ୍ରିପ୍ଟିଲିନ , ଓ ଟ୍ରିମିପ୍ରାମିନ ଔଷଧ ଗୁଡ଼ିକ ୨.୫ ମିଗ୍ରା/କେଜିରୁ କମ ଥିଲେ ବିଷସମ୍ପନ୍ନ ହୁଏ ନାହିଁ, ବାକି ଅଧିକାଂଶ ଔଷଧ ପ୍ରାୟ ୫ମିଗ୍ରା/କେଜିରେ ମଧ୍ୟ ବିଷସମ୍ପନ୍ନ ହୁଏନାହିଁ । ଛୋଟ ପିଲା ଗୋଟିଏ ବା ଦୁଇଟି ବଟିକା ଖାଇଲେ ଘାତକ ହୋଇପାରେ । କେଶ ଅନୁଶୀଳନ କଲାବେଳେ ମାତ୍ରାଧିକ ହେବା ସମ୍ଭାବନା ଥିଲେ ଇସିଜି   କରିବା ଆବଶ୍ୟକ । ଏହି ବିଷକ୍ରିୟାରେ ସକ୍ରିୟ ଚାରକୋଲ   ଦେବାକୁ ସୁପାରିସ କରାଯାଏ । ଲୋକଙ୍କୁ ବାନ୍ତି କରିବାକୁ ପ୍ରବର୍ତ୍ତେଇବା ଆବଶ୍ୟକ ନୁହେଁ । ଚଉଡ଼ା କ୍ୟୁଆରଏସ କମ୍ପ୍ଲେକ୍ସ  (>୧୦୦ଏମଏସ) ଥିଲେ ସୋଡ଼ିଅମ ବାଇକାର୍ବୋନେଟ ଦିଆଯାଏ  । ବାତ ମାରୁଥିଲେ ବେଞ୍ଜୋଡାଏଜେପିନ   ଦିଆଯାଏ । ନିମ୍ନ ରକ୍ତଚାପ ଥିଲେ ଶିରାଭ୍ୟନ୍ତର ତରଳ ପଦାର୍ଥ ଓ ନରଏପିନେଫ୍ରିନ ଦିଆଯାଏ । ଶିରାଭ୍ୟନ୍ତର ଲିପିଡ ଇମଲସନ   ପରୀକ୍ଷା କରାଯାଇପାରେ । ଶତାବ୍ଦୀ ୨୦୦୦ର ପ୍ରଥମ ଭାଗରେ ବିଷକ୍ରିୟା ସମ୍ପନ୍ନ ରୋଗୀଙ୍କ ମଧ୍ୟରେ ସର୍ବାଧିକ ସାଧାରଣ କାରଣ ଟିସିଏ ଥିଲା । ଯୁକ୍ତରାଷ୍ଟ୍ର ଆମେରିକାରେ ୨୦୦୪ ମସିହାରେ ୧୨,୦୦୦ରୁ ଅଧିକ କେଶ ଥିଲେ । ଏହା ଯୋଗୁ ଇଂଲଣ୍ଡରେ ବର୍ଷକୁ ୨୭୦ ମୃତ୍ୟୁ ହେଉଥିଲା । ସନ ୧୯୫୯ରେ ପ୍ରଥମେ ଟ୍ରାଇସାଇକ୍ଲିକ ଆଣ୍ଟଡିପ୍ରେସାଣ୍ଟ ଓଭରଡୋଜ ବିଷୟ ରିପୋର୍ଟ ହୋଇଥିଲା ।
ମାଛି ଦ୍ବୀପକ୍ଷୀ ଗଣ କିମ୍ବା   ଗଣ ଅନ୍ତର୍ଗତ କୀଟ-ପତଙ୍ଗରେ ସାମିଲ ରହିଛନ୍ତି , ସେମାନେ ଦ୍ୱି-ପକ୍ଷୀ  (ଦୁଇ ପକ୍ଷୀ ଯୁକ୍ତ) ଅଟନ୍ତି  । ଏଥିରେ ପାଖାପାଖି ୮୦ ହଜାର କୀଟ ଜାତି ରହିଛନ୍ତି । ଏଥିରେ ମାଛି, ପତଙ୍ଗ, ମଶା, ଝିଣ୍ଟିକା ତଥା ଏହିପ୍ରକାର ଅନ୍ୟ କୀଟ ମଧ୍ୟ ସାମିଲ ରହିଛନ୍ତି । ଏହି ସମୁଦାୟ ଅନ୍ତର୍ଗତ ଏକ ପ୍ରକାର ସୂକ୍ଷ୍ମ ତଥା ସାଧାରଣ ଆକାରର କୀଟ ରହିଥାନ୍ତି । ଏହି କୀଟ ଦିନ ତଥା ରାତ୍ରି ଉଭୟର ଉଡ଼ିଥାନ୍ତି ତଥା ଜଳ ଓ ସ୍ଥଳ ଉଭୟ ସ୍ଥାନରେ ଏମାନଙ୍କ ବାସସ୍ଥାନ ରହିଥାଏ । ସାଧାରଣତଃ ଏମାନେ ସମସ୍ତ ବିଶ୍ୱରେ ବିସ୍ତ୍ରୁତ ହୋଇ ରହିଛନ୍ତି କିନ୍ତୁ ଗ୍ରୀଷ୍ମ ପ୍ରବାହ ଦେଶରେ ଏମାନଙ୍କ ଆଧିପତ୍ୟ ପ୍ରତିବର୍ଷ 100ରୁ ଅଧିକ ମନୁଷ୍ୟ ତଥା ଅନ୍ୟ ଜନ୍ତୁମାନଙ୍କର ଏମାନଙ୍କ କାରଣରୁ ମୃତ୍ୟୁ ହୋଇଥାଏ । ମାଛି ଏକ ବଡ଼ କ୍ରମ ଅଟେ ଯେଉଁଥିରେ ୧୦୦,୦୦୦ ପ୍ରଜାତି ରହିଛନ୍ତି । ଏଥିରେ ଘୋଡ଼ା-ମାଛି, କ୍ରେନ-ମାଛି, ହୋଭର-ମାଛି ଏବଂ ଅନ୍ୟ କେତେକ ପ୍ରଜାତୀ ସାମିଲ ରହିଛନ୍ତି । ପାଖାପାଖି ୧୨୫,୦୦୦ ପ୍ରଜାତୀମାନଙ୍କର ହିଁ ବର୍ଣ୍ଣନା କରାଯାଇଛି । ପରିଚୟ ମାଛି ଅତ୍ୟଧିକ ଶୀଘ୍ରତା ପୂର୍ବକ କାର୍ଯ୍ୟ କରୁଥିବା ତଥା ସାବଧାନତା ସ୍ୱଭାବର ଜୀବ ଅଟନ୍ତି । ସେମାନଙ୍କ ମଧ୍ୟରୁ   ନାମକ ମାଛି ସବୁଠାରୁ ଅଧିକ ଗତିଶୀଳ ହୋଇଥାନ୍ତି ଯିଏ , ୫୦ ମିଲି ପ୍ରତି ଘଣ୍ଟାର ଗତିରେ ଉଡି ପାରନ୍ତି । ଏମାନଙ୍କ ଅଗ୍ରଭାଗ ପଙ୍ଖ ଜାଲ ଯୁକ୍ତ ହୋଇଥାଏ । ଏମାନଙ୍କର ପଛଭାଗରେ ପଙ୍ଖ ରହିନଥାଏ । ଏମାନଙ୍କ ମୁଖଦ୍ୱାରର ସମୀପରେ ଆହୁରି ମଧ୍ୟ ଉପାଙ୍ଗ ମିଳିଥାଏ, ଯାହାକୁ ମୁଖାଙ୍ଗ   କୁହାଯାଏ । ଏହା ମୁଖ୍ୟ ମୁଖ ଭାଗରେ ମିଶି ଏକ ଶୁଣ୍ଢ ତିଆରି କରିଥାଏ ଯାହାଦ୍ୱାରା ସେମାନେ ନିଜ ଖାଦ୍ୟ ଶୋଷି ଥା 'ନ୍ତି । ଏହି ଶୁଣ୍ଢଦ୍ୱାରା ଏମାନେ ଭେଦନ କାର୍ଯ୍ୟ ମଧ୍ୟ କରିଥାନ୍ତି । ଏମାନେ କେବଳ ତରଳ ପଦାର୍ଥ ଖାଇପାରନ୍ତି । ଅଣ୍ଡିରା ଏବଂ ମାଇର ବାହ୍ୟକର ସାଧାରଣତଃ ଏକ ପ୍ରକାର ହୋଇଥାଏ, ପରନ୍ତୁ ଲିଙ୍ଗ ଦ୍ୱି-ରୂପତା ଅସାଧାରଣ ହୋଇ ନଥାଏ । କିଛି ମାଛି ମାନଙ୍କ ମଧ୍ୟରେ  (ଯେପରି, ଅଣ୍ଡିରା ମାଛି) ଶ୍ରୁଙ୍ଗିକା  ରେ ଘନଯୁକ୍ତ ଚୁଟି ରହିଥାଏ ଏବଂ ଅଣ୍ଡିରା ମାନଙ୍କ ସଂଯୁକ୍ତ ନେତ୍ର ମାଇ ମାନଙ୍କ ଅପେକ୍ଷା ଅଧିକ ସମୀପ ହୋଇଥାଏ  । ଏହି କୀଟ ମାନଙ୍କ ମଧ୍ୟରେ ପୂର୍ଣ୍ଣ ରୂପାନ୍ତରଣ ହୋଇଥାଏ । ଡିମ୍ବକ  ରେ ବହୁ ଛୋଟ ମୁଣ୍ଡ ରହିଥାଏ ଏବଂ ଗୋଡ଼ର ଅଭାବ ରହିଥାଏ । ପ୍ୟୁପା   କଠୋର ଆବରଣ ଭିତରେ ରହିଥାଏ, ଯାହାକୁ ପ୍ୟୁପା କୋଷ   କୁହାଯାଏ । କିଛି କୀଟମାନଙ୍କର ପ୍ୟୁପା ଅଲଗା ଅଲଗା ମଧ୍ୟ ହୋଇଥାଏ । ସାମାନ୍ୟ ରଚନା ସମାନ୍ୟତଃ ଏହି ଗଣର କୀଟ ମାନଙ୍କ ମୁଣ୍ଡ ଗୋଲାକାର ହୋଇଥାଏ, ଯାହାଉପରେ ଦୁଇ ସଂଯୁକ୍ତ ନେତ୍ର ରହିଥାଏ ଏବଂ ମୁଣ୍ଡର ଅଧିକାଂଶ ଭାଗ ଘେରି ରହିଥାଏ । ଏହାର ଅତିରିକ୍ତ ମୁଣ୍ଡର ଉପର ଭାଗରେ ତିନୋଟି ସରଳ ନେତ୍ର ମଧ୍ୟ ରହିଥାଏ । ଏହି ସଂଯୁକ୍ତ ନେତ୍ରରେ ସହସ୍ର ଦୃଷ୍ଟି ନେତ୍ର ରହିଥାଏ ଯାହାକୁ ନେତ୍ରାଣୁ   କୁହାଯାଏ । ମାଛିର ପାଚକ ତନ୍ତ୍ର ସରଳ ହୋଇଥାଏ । ଏହାର ହୃଦୟ ସିଧା ନଳୀ ମାତ୍ର ହୋଇଥାଏ । ଶ୍ୱାସତନ୍ତ୍ରରେ ଶ୍ୱାସ ନଳୀକା ରହିଥାଏ ଯାହା ବହୁତ ବଡ଼ ବାୟୁକୋଷ ତିଆରି କରିଥାଏ । ଆଧାରତନ୍ତ୍ରିକା ଦୌଡ଼ିର ଗୋଚ୍ଛିକା ମିଶି ଏକ ସଙ୍କେତ ତିଆରି କରିଥାଏ । ବର୍ଗିକରଣ ବର୍ଗିକରଣର ମୁଖ୍ୟ ଆଧାର ଶ୍ରୁଙ୍ଗିକାର ରଚନା ଓ ପଙ୍ଖର ନାଡୀ ବିନ୍ୟାସ ଅଟେ । ଜେନେରା ଏବଂ ସ୍ପୀଶୀଜରେ ବିଭାଜନ ପାଇଁ ବେଳେବେଳେ ଅପ୍ରସିଦ୍ଧ ଓ ଅସ୍ପଷ୍ଟ ରଚନାକୁ ମଧ୍ୟ ଧ୍ୟାନରେ ରଖିବାକୁ ପଡିଥାଏ । ଏହି ଗଣ ତିନୋଟି ଉପଗଣ  ରେ ବିଭାଜିତ ହୋଇଛି, ଯଥା: ନେମାଟୋସେରା   ବ୍ରାଚୀସେରା   ସାଇକ୍ଲୋରାଫା  । ଭୌଗୋଳିକ ବିତରଣ ଏହି ଗଣର ମୁଖ୍ୟ ପ୍ରାଣୀ ସମଗ୍ର ବିଶ୍ୱରେ ମିଳିଥାନ୍ତି ଏବଂ ଏମାନଙ୍କ ମଧ୍ୟରୁ ବହୁ କମ ସମୁଦାୟ ଗୋଟିଏ ସ୍ଥାନରେ ସୀମିତ ରହିଥାନ୍ତି । ତା 'ସହିତ ଏହା ସତ୍ୟପୂର୍ଣ୍ଣ ଯେ,  "ଉଷ୍ମ ପ୍ରଦେଶୀୟ"  କ୍ଷେତ୍ରରେ ଅଧିକ ସଂଖ୍ୟା ତଥା ମହତ୍ତ୍ୱପୂର୍ଣ୍ଣ ସମୁଦାୟରେ ମିଳିଥାନ୍ତି ।
ଅରୁଣ ଆଲେକ୍‌ଜାଣ୍ଡର୍  (୧୪ ଅକ୍ଟୋବର ୧୯୭୩ - ୨୮ ଡିସେମ୍ବର ୨୦୨୦) ଜଣେ ଭାରତୀୟ ଅଭିନେତା ତଥା ତାମିଲ ଭାଷା କଥାଚିତ୍ର ପାଇଁ ଜଣେ ଡବିଂ କଳାକାର ଥିଲେ  । ସେ ମାନାଗରମ, ବିଗିଲ, କୋଲାମାବୁ କୋକିଲା, କୈଥି, ମାଷ୍ଟର, ଡକ୍ଟର୍ ଭଳି ଜଣାଶୁଣା ତାମିଲ କଥାଚିତ୍ରରେ ଅଭିନୟ କରିଥିଲେ । ଏଥିସହିତ ସେ ଟ୍ରାନ୍ସଫରମର୍: ଏଜ୍ ଅଫ୍ ଏକ୍ସଟିନ୍‌ସନ୍‌ରେ ଅପ୍ଟିମସ୍ ପ୍ରାଇମ୍ ଓ ଦ ଜଙ୍ଗଲ୍ ବୁକ୍‌ରେ ବାଲୁ ଚରିତ୍ର ପାଇଁ ତାମିଲ୍ ଭାଷାର ଡବିଂ କରିଥିଲେ । ମୃତ୍ୟୁ ୨୦୨୦ ମସିହାର ଡିସେମ୍ବର ୨୮ ତାରିଖରେ ସେ ହୃଦ୍‌ଘାତ ଯୋଗୁଁ ମୃତ୍ୟବରଣ କରିଥିଲେ । ତାଙ୍କ ସମ୍ମାନାର୍ଥେ ତାମିଲ କଥାଚିତ୍ର ମାଷ୍ଟର୍ ଏବଂ ଡକ୍ଟର ତାଙ୍କୁ ଉତ୍ସର୍ଗ କରାଯାଇଥିଲା ।
କୋଣାର୍କ ଏକ୍ସପ୍ରେସ, ଏକ ଶ୍ରେଣୀବିହୀନ ସୁପର ଫାଷ୍ଟ ରେଳଗାଡ଼ି ଯାହା ସିକନ୍ଦରାବାଦରୁ ଭୁବନେଶ୍ୱର ପର୍ଯ୍ୟନ୍ତ ୧୯୭୮ ମସିହାରେ ଦୈନିକ ଯାତାୟତ କରୁଥିଲା । ଏହା ତତ୍କାଳୀନ ଭାରତୀୟ ରେଳ ମନ୍ତ୍ରୀ ମଧୁ ଦଣ୍ଡବତେଙ୍କଦ୍ୱାରା ଆରମ୍ଭ କରାହୋଇଥିଲା । ଭୁବନେଶ୍ୱରରୁ ମୁମ୍ବାଇ ଯାଉଥିବା ମିନାର ଏକ୍ସପ୍ରେସ ସହ ସଂଯୁକ୍ତ ହେଇ ଯାଉଥିବା ଏହି ଟ୍ରେନଟି ୧୯୯୪ରୁ ସ୍ୱତନ୍ତ୍ର ଭାବେ ମୁମ୍ବାଇ ପର୍ଯ୍ୟନ୍ତ ପରିବର୍ଧିତ ହୋଇ ଦୈନିକ ଯାତ୍ରା କରୁଛି । ଏହା ପୂର୍ବ ଓ ପଶ୍ଚିମ ଭାରତକୁ ସଂଯୋଗ କରୁଥିବା ଏକ ସର୍ବ ପୁରାତନ ସୁପରଫାଷ୍ଟ ଟ୍ରେନ । ଏହି ଟ୍ରେନ,  (ଟ୍ରେନ# ୧୧୦୨୦) ଭୁବନେଶ୍ୱରରୁ ଦୈନିକ ଅପରାହ୍ନ ୩ଟା ୨୫ ମିନିଟରେ ଏବଂ  (ଟ୍ରେନ# ୧୧୦୧୯) ମୁମ୍ବାଇର ଛତ୍ରପତି ଶିବାଜୀ ଟର୍ମିନସଠାରୁ ଦୈନିକ ଅପରାହ୍ନ ୩ଟା ୫୦ ମିନିଟରେ ଛାଡ଼ିଥାଏ  । ଗତିପଥ ସମୁଦାୟ ୧୯୩୨ କିଲୋମିଟର ଯାତ୍ରା କରୁଥିବା ଏହି ଟ୍ରେନ କେବଳ ଆନ୍ଧ୍ରପ୍ରଦେଶ  ( ବର୍ତ୍ତମାନ ଆନ୍ଧ୍ରପ୍ରଦେଶ ଓ ତେଲେଙ୍ଗନା ) ଦେଇ ୧୦୬୬ କିଲୋମିଟର ଯାଇଥାଏ  । ଛବି ଗ୍ୟାଲେରି ସମୟ ସାରଣୀ ୩୯ଟି ଷ୍ଟେସନରେ ଏହି ରେଳଗାଡ଼ିଟି ରହିଥାଏ । ନିମ୍ନରେ ଦିଆଯାଇଥିବା ଦୈନିକ ନିର୍ଘଣ୍ଟ: ବିଶେଷ ଘଟଣା ୨୦୦୮ରେ ଗୁଲବର୍ଗା ନିକଟସ୍ଥ ଗାଙ୍ଗପୁରଠାରେ ଦୁଇଟି ବଗି ଲାଇନ ଚ୍ୟୁତ ହେବା ଯୋଗୁ ୨ ଜଣ ଯାତ୍ରୀ ଆହତ ହେଇଥିଲେ ।
ସିଆଲୋଲିଥିଆସିସ  (ଇଂରାଜୀ ଭାଷାରେ ବା ଲାଳ ଗ୍ରନ୍ତି ପଥର) ରୋଗରେ ଲାଳ ଗ୍ରନ୍ତିର ନିଷ୍କସନ ନଳୀରେ ପଥର ତିଆରି ହୋଇଯାଏ  । ଏହି ରୋଗ ସବମାଣ୍ଡିବୁଲାର ଗ୍ରନ୍ଥି, ପାରୋଟିଡ ଗ୍ରନ୍ଥି ଓ ସବଲିଙ୍ଗୁଆଲ ଗ୍ରନ୍ଥିରେ ହୋଇପାରେ । ଏହାର ଲକ୍ଷଣରେ ଖାଦ୍ୟ ଖାଇଲା ବେଳେ ସାଧାରଣତଃ ପ୍ରଭାବିତ ଗ୍ରନ୍ଥିରେ ଯନ୍ତ୍ରଣା ଏବଂ ଫୁଲା ହୁଏ ଯାହାକି କିଛି ଘଣ୍ଟା ମଧ୍ୟରେ ଉପଶମ ହୋଇଥାଏ  ରୋଗ ଜଟିଳ ହେଲେ ଗ୍ରନ୍ଥି ସଂକ୍ରମଣ କିମ୍ବା ଆବସେସ୍ ବା ପୁଞ୍ଜିତ ପୂଜ ହୋଇପାରେ । ଅଧିକାଂଶ କ୍ଷେତ୍ରରେ କାରଣ ଅସ୍ପଷ୍ଟ ଅଟେ  ବିପଦ କାରକଗୁଡ଼ିକ ମଧ୍ୟରେ ନିର୍ଜଳନ, ଖାଦ୍ୟ ଗ୍ରହଣ ହ୍ରାସ, ଆଣ୍ଟିକଲିନର୍ଜିକ ବା ଡାଇୟୁରେଟିକ ଔଷଧ ବ୍ୟବ‌ହାର ଏବଂ ଗାଉଟ ଉଲ୍ଲେଖନୀୟ ହୋଇପାରେ । ଏହା ସ‌ହିତ ଜୋଗ୍ରେନ ସିଣ୍ଡ୍ରୋମ୍‌‌ର କୌଣସି ସମ୍ପର୍କ ନାହିଁ  ଡାକ୍ତରୀ ପରୀକ୍ଷା ଓ ମେଡିକାଲ ଇମେଜିଙ୍ଗ ଆଧାରିତ କରି ରୋଗ ନିର୍ଣ୍ଣୟ କରାଯାଏ । ପ୍ରାରମ୍ଭିକ ଚିକିତ୍ସାରେ ଗ୍ରନ୍ଥି ମାଲିସ୍, ଏନଏସଏଆଇଡି/ ଏବଂ ଲେମ୍ବୁ ଭଳି ଲାଳ ଉତ୍ପାଦନ‌କାରୀ ପଦାର୍ଥ ଦିଆଯାଏ  ଯଦି ସଂକ୍ରମଣର ଲକ୍ଷଣ ଥାଏ, ତେବେ ଆଣ୍ଟିବାୟୋଟିକ ଦେବାକୁ ସୁପାରିଶ କରାଯାଏ  ଏଥିରେ ଉପଶମ ନହେଲେ ଏଣ୍ଡୋସ୍କୋପିକ ଅପସାରଣ ଓ ବାହ୍ୟ ଶକ୍‌ୱେଭ୍ ଲିଥୋଟ୍ରିପ୍ସୀ କରାଯାଏ  ଅସ୍ତ୍ରୋପଚାର କରି ଗ୍ରନ୍ଥିର ସର୍ଜିକାଲ୍ ଅପସାରଣ କରିବା ଏହାର ଏକ ଶେଷ ଉପାୟ  ପ୍ରାୟ ୨୦,୦୦୦ ଲୋକଙ୍କ ମଧ୍ୟରୁ ଜଣେ ବର୍ଷକୁ ପ୍ରଭାବିତ ହୋଇଥାଏ  ଏହା ସାଧାରଣତଃ ୩୦-୬୦ ବର୍ଷ ବୟସରେ ହୋଇଥାଏ  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ଲାଳ ଗ୍ରନ୍ଥି ଫୁଲିବାର ଏହା ସବୁଠାରୁ ସାଧାରଣ କାରଣ ଅଟେ  ଏହାର ପ୍ରାରମ୍ଭିକ ବର୍ଣ୍ଣନା ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ହିପୋକ୍ରେଟସ କରିଥିଲେ ।
ବୁଲା ଚୌଧୁରୀ  (ଜନ୍ମ ୧୯୭୦ , ହୁଗୁଳି , ଭାରତ ) ଜଣେ ଭାରତୀୟ ସନ୍ତରଣକାରିଣୀ  । ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ପ୍ରତିଯୋଗିତାରେ ଅନେକ ପଦକ ହାସଲ କରିଥିବା ବୁଲା , ଭାରତ ସରକାରଙ୍କଦ୍ୱାରା ଅର୍ଜୁନ ପୁରସ୍କାର ସହ ପଦ୍ମଶ୍ରୀ ପୁରସ୍କାର ମଧ୍ୟ ପାଇଛନ୍ତି । ସେ ୨୦୧୬ ମସିହା ନିର୍ବାଚନରେ ପଶ୍ଚିମ ବଙ୍ଗ ରାଜ୍ୟରେ ଜଣେ ବିଧୟିକା ଭାବରେ ନିର୍ବାଚିତ ହେଇଛନ୍ତି । ସନ୍ତରଣ ଜୀବନୀ ମାତ୍ର ୯ ବର୍ଷ ବୟସରେ ସେ ଜାତୀୟ ଜୁନିଅର ସନ୍ତରଣ ପ୍ରତିଯୋଗିତାରେ ସମ୍ପୂର୍ଣ ପ୍ରାଧାନ୍ୟ ବିସ୍ତାର କରି ୬ଟି ଭିନ୍ନ ପ୍ରକାର ସନ୍ତରଣରେ ୬ଟି ସ୍ୱର୍ଣ ପଦକ ହାସଲ କରିଥିଲେ । ତାହା ପରେ ସେ ଆହୁରି ଉନ୍ନତି କରି ବିଭିନ୍ନ ଜାତୀୟ ଜୁନିଅର ଓ ପରେ ସିନିଯର ସନ୍ତରଣ ପ୍ରତିଯୋଗିତାରେ ଅନେକ ଥର ଚମ୍ପିୟାନ ହେବା ସହ ଅନେକ ପୁରସ୍କାର ପ୍ରାପ୍ତ ହେଇଥିଲେ । ୧୯୯୧ ମସିହା ଦକ୍ଷିଣ ଏସିଆ ଫେଡେରେସନ ଗେମରେ ଭାରତ ପାଇଁ ସେ ୬ଟି ସ୍ୱର୍ଣ ପଦକ ଜିତି ଥିଲେ । ୧୯୮୯ ମସିହାରୁ ସେ ଦୀର୍ଘପଥ ସନ୍ତରଣ ଅଭ୍ୟାସ କରି ସେହି ବର୍ଷ ହିଁ ଇଙ୍ଗ୍ଲିଶ ଚାନେଲ ଅତିକ୍ରମ କରିବାର ଗୌରବ ହାସଲ କରିଥିଲେ । ସେ ମୁର୍ଶିଦାବାଦ ଦୀର୍ଘପଥ ସନ୍ତରଣ ପ୍ରତିଯୋଗିତାରେ ୮୧ କିଲୋମିଟର ସନ୍ତରଣ କରି ୧୯୯୬ରେ ଏହି ପ୍ରତିଯୋଗିତା ବିଜୟିନୀ ହେଇଥିଲେ । ୧୯୯୯ରେ ପୁନର୍ବାର ଇଙ୍ଗ୍ଲିଶ ଚାନେଲରେ ସନ୍ତରଣ କରିବା ସହ ୨୦୦୫ ମସିହା ସୁଦ୍ଧା ସେ ବିଶ୍ୱର ସମସ୍ତ ୫ଟି ମହାଦେଶରେ ଥିବା ଚାନେଲ ଯଥା ଜିବ୍ରାଲ୍ଟର ଷ୍ଟ୍ରେଟ , ଟାଇହେନିଆନ ଷ୍ଟ୍ରେଟ , କୂକ ଷ୍ଟ୍ରେଟ ତୋଟୋନିଓ ପ୍ରଣାଳୀ , କାଟାଲିନା ଚାନେଲ ଇତ୍ୟାଦିରେ ସନ୍ତରଣ କରି ସାରିଥିଲେ । ବୁଲା ଚୌଧୁରୀ ବର୍ତ୍ତମାନ କଲିକତାଠାରେ ଏକ ସନ୍ତରଣ ଏକାଡେମି ସ୍ଥାପନ କରିବା ପ୍ରଚେଷ୍ଟାରେ ରହିଛନ୍ତି । ପୁରସ୍କାର ଓ ସମ୍ମାନ ବୁଲା ବିଶ୍ୱର ସାତଟି ଯାକ ମହାସାଗରରେ ସନ୍ତରଣ କରିଥିବା ଏକ ମାତ୍ର ଭାରତୀୟ ମହିଳା ହେଇଥିବାର ସମ୍ମାନର ଅଧିକାରୀ । ସେ ଇଙ୍ଗ୍ଲିଶ ଚାନେଲ ଦୁଇଥର ସନ୍ତରଣ କରି ଅତିକ୍ରମ କରିଥିଲେ ତାଙ୍କୁ ୧୯୯୦ ମସିହାରେ ଅର୍ଜୁନ ପୁରସ୍କାର ଦିଆ ଯାଇଥିଲା ଇ। ତାଙ୍କୁ ପଦ୍ମଶ୍ରୀ ଉପାଧି ମଧ୍ୟ ଦିଆ ଯାଇଥିଲା ।
ବୀର ସୁରେନ୍ଦ୍ର ସାଏ ଭେଷଜ ମହାବିଦ୍ୟାଳୟ ( ଭି ଏସ୍ ଏସ୍ ମେଡିକାଲ) ପଶ୍ଚିମ ଓଡ଼ିଶାର ମୁଖ୍ୟ ତଥା ବୃହତ୍ତମ ଚିକିତ୍ସାଳୟ ତଥା ଭେଷଜ ମହାବିଦ୍ୟାଳୟ । ୧୯୫୯ରେ ସ୍ଥାପିତ ଏହି ଅନୁଷ୍ଠାନଟି ଓଡ଼ିଶାର ଦ୍ୱିତୀୟ ଭେଷଜ ମହାବିଦ୍ୟାଳୟ ଅଟେ। ସମ୍ବଲପୁର ସହରର ନିକଟବର୍ତୀ ହୀରାକୁଦ ବନ୍ଧର ପାଦଦେଶରେ ଥିବା ବୁର୍ଲା ସହରରେ ଏହାର ପରିସର ଅବସ୍ଥିତ।
ପାଓନ୍ତା ସାହିବ           ,          ଭାରତୀୟ ରାଜ୍ୟ ହିମାଚଳ ପ୍ରଦେଶର ଏକ ମୁଖ୍ୟ ଶିଳ୍ପାଞ୍ଚଳ । ଏହା ଶିର୍ମୌର ଜିଲ୍ଲାର ଉତ୍ତର ଦିଗରେ ଜାତୀୟ ରାଜପଥ ୭ରେ ଅବସ୍ଥିତ । ଏଠାରେ ସିମେଣ୍ଟ , ବିଜୁଳି ଶକ୍ତି , କାର୍ପାସ ବସ୍ତ୍ର , ଔଷଧ , ରସାୟନ , ଖାଦ୍ୟ ଦ୍ରବ୍ୟ ଉତ୍ପାଦନ ପାଇଁ ଶିଳ୍ପ ସବୁ ରହିଛି । ଏହା ବ୍ୟତୀତ ଏସିଆ ମହାଦେଶର ସର୍ବବୃହତ ଚୂନପଥର ବାଣିଜ୍ୟ ଏଠାରେ ହେଇଥାଏ । ଏଠାରେଯମୁନା ନଦୀ କୁଳରେ ଥିବା ପାଓନ୍ତା ସାହିବ ଗୁରୁଦ୍ୱାରା ଶିଖ ସଂପ୍ରଦାଯ ପାଇଁ ଏକ ମୁଖ୍ୟ ତୀର୍ଥ ସ୍ଥଳୀ । ଇତିହାସ ଏହି ସହର ଶିଖ ଗୁରୁ ଗୋବିନ୍ଦ ସିଂହଙ୍କଦ୍ୱାରା ସ୍ଥାପିତ ହେଇଥିଲା । ଏଠାରେ ରହିଥିବା ଗୁରୁଦ୍ୱାରା ଶିଖ ସଂପ୍ରଦାଯର ଦଶମ ଗୁରୁ ଗୁରୁ ଗୋବିନ୍ଦ ସିଂହ ଓ ଶିଖ ନେତା ବନ୍ଦା ବାହାଦୁରଙ୍କ ସହ ସଂପୃକ୍ତ । ଏଠାକାର ପ୍ରଥମ ନାମ  "ପାଓନ୍ତିକା "  ରହିଥିଲା । କୁହାଯାଏ ଯେ ଶିଖ ଗୁରୁ ଗୋବିନ୍ଦ ସିଂହ ଅଶ୍ୱାରୋହଣ କରି ଯାଉଥିବା ବେଳେ ଏହି ସ୍ଥାନରେ ସ୍ଥିର ହେଇ ରହିଥିଲେ । ତେଣୁ ହିନ୍ଦୀ ଶବ୍ଦ  "ପାଓ"  ଅର୍ଥାତ  "ପାଦ"  ଓ  " ଟୀକା"  ଅର୍ଥାତ  "ସ୍ଥିର " କୁ ନେଇ ଏହି ସ୍ଥାନର ନାମକରଣ ହେଇଥିଲା । କୌଣସି ସ୍ଥାନରେ ବେଶୀ କାଳ ରହୁ ନ ଥିବା ଶିଖ ଗୁରୁ ଗୋବିନ୍ଦ ସିଂହ ଏହି ସ୍ଥଳରେ ସାଢେ ଚାରି ବର୍ଷ କାଳ ଅବସ୍ଥାନ କରି ଅନେକ ଶିଖ ଧାର୍ମିକ ପୁସ୍ତକ ରଚନା କରିଥିଲେ । ଏଠାରୁ ସେ ଆନନ୍ଦପୁର ସାହିବ ଗମନ କରି ସେଠାରେ ଖାଲସା ପନ୍ଥ ସ୍ଥାପନ କରିଥିଲେ । ଗୁରୁଦ୍ୱାରାରେ ଏକ ମିଉଜିଆମରେ ଗୁରୁ ଗୋବିନ୍ଦ ସିଂହ ଦ୍ୱାରାଙ୍କ ଏଠାରେ ବ୍ୟବହୃତ ହେଇଥିବା ଅସ୍ତ୍ର ଓ ପ୍ରାଚୀନ ବସ୍ତୁ ସବୁ ରହିଛି । ଭୌଗୋଳିକ ଅବସ୍ଥିତି ପାଓନ୍ତା 30.438  77.624    / 30.438; 77.624. ଏହା ସମୁଦ୍ର ପତ୍ତନଠାରୁ ୧,୨୭୬ ଫୁଟ ଉପରେ ଓ ଯମୁନା ନଦୀ କୁଳରେ ରହିଛି । ଏହା ନିକଟ ରେହିମାଚଳ ପ୍ରଦେଶର ନାହାନ , ହରିଆଣାର ଯମୁନାନଗର , ଉତ୍ତରପ୍ରଦେଶର ଶାହରଣପୁର ଓ ଉତ୍ତରାଖଣ୍ଡର ଡେହେରାଦୁନ ସହର ଅବସ୍ଥିତ ।ପ୍ରସିଦ୍ଧ କଳେସର ଜାତୀୟ ପାର୍କ ଏଠାରୁ ୧୪ କିଲୋମିଟର ଦୁରବର୍ତୀ । ଜନସଂଖ୍ୟା ୨୦୧୧ ମସିହା ଜନଗଣନା ଅନୁସାରେ ଏଠାକାର ୧,୫୮,୨୬୮ ଜନସଂଖ୍ୟା ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୫୩% ହେଇଥିବା ବେଳେ ମହିଳା ସଂଖ୍ୟା ୪୭ % ଥିଲା । ଏଠାରେ ସାକ୍ଷ୍ୟରତା ହାର ୭୬ % ଥିଲା ଯାହା ଜାତୀୟ ହାରଠାରୁ ଅଧିକ ରହିଥିଲା । ୬ ବର୍ଷରୁ କମ ସଂଖ୍ୟା ୧୩ % ରହିଥିଲା । ଏଠାରେ ହିନ୍ଦୁ ଧର୍ମାବଲମ୍ବୀଙ୍କ ସଂଖ୍ୟା ୭୮.୬୩ % ରହିଥିବା ବେଳେ ୧୫.୦୧ % ଶିଖ ଧର୍ମାବଲମ୍ବୀ ଓ ୫.୦୪ % ମୁସଲିମ ରହିଥିଲେ । ଶିକ୍ଷା ଏଠାରେ ଯଥେଷ୍ଟ ସଂଖ୍ୟକ ହାଇ ସ୍କୁଲ , ବେସରକାରୀ ଇଂରାଜୀ ମିଡିଆମ ସ୍କୁଲଗୁଡ଼ିକ ରହିଛି ।
ବାଇଗଣ ଭଜା ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । ବାଇଗଣକୁ ହଳଦୀ, ଲୁଣ ଆଦି ଦେଇ ଭାଜି ଏହା ତିଆରି କରାଯାଇଥାଏ । ଉପାଦାନ ବାଇଗଣ ଲୁଣ ହଳଦୀ ଗୁଣ୍ଡ ପ୍ରକାର ଫାଳି ଭଜା: ଏହା ବଡ଼ ବାଇଗଣକୁ ଲମ୍ବା ଲମ୍ବା ଭାଜିକରି ତିଆରି କରାଯାଇଥାଏ ।  (ଚିତ୍ର ପରି) ଖଣ୍ଡ ଭଜା: ଏହା ବାଇଗଣକୁ ଛୋଟ ଛୋଟ ଖଣ୍ଡକରି ଭାଜି ତିଆରି କରାଯାଇଥାଏ  ।
ଲର୍ବିନେକ୍ଟେଡିନ  (ଇଂରାଜୀ ଭାଷାରେ ), ଜେପଜେଲକା ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଛୋଟ କୋଷ ଫୁସଫୁସ କର୍କଟ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ଚିକିତ୍ସା ସତ୍ତ୍ୱେ ଏହି ରୋଗ ବ୍ୟାପୁଥିଲେ ଏହା ବ୍ୟବହୃତ ହୁଏ  ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ସ୍ୱଳ୍ପ ଲୋହିତ ରକ୍ତ କଣିକା, ବୃକ୍‌କ ସମସ୍ୟା, କମ ରକ୍ତ ପ୍ଲାଟେଲେଟ୍, ଅଇ, ମାଂସପେଶୀ ଯନ୍ତ୍ରଣା, ଅଣନିଶ୍ୱାସ, ଯକୃତ ପ୍ରଦାହ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଲକିଲେଟିଂ ଏଜେଣ୍ଟ । କୋଷ ବିଭାଜନ ପାଇଁ ଆବଶ୍ୟକ ଡିଏନଏ ପ୍ରତିରୂପ କରିବାରେ ହସ୍ତକ୍ଷେପ କରି ଏହା କାର୍ଯ୍ୟକ୍ଷମ ହୁଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ଅଷ୍ଟ୍ରେଲିଆରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଲର୍ବିନେକ୍ଟେଡିନ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ୪ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୭,୨୦୦ ଡଲାର ଥିଲା । ୨୦୨୧ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ଉପଲବ୍ଧ ହୋଇନଥିଲା ।